cyanic-selkie/wikianc huggingface dataset:
റാപുൻട്സെൽ
കഥ
റാപുൻട്സെൽ, റാപുൻട്സെൽ, നിന്റെ മുടി താഴേയ്ക്ക് നീട്ടിയിടൂ, ഞാൻ അതിൽ പിടിച്ചു മുകളിലേയ്ക്കു കയറട്ടെ. ഒരു ദിവസം ഒരു രാജകുമാരൻ ആ കാട്ടിൽ എത്തുകയും ഗോപുരത്തിൽ ഇരുന്നു റാപുൻട്സെൽ പാടുന്ന പാട്ടു കേൾക്കുകയും ചെയ്തു. പാട്ടിൽ മയങ്ങിപ്പോയ രാജകുമാരൻ അവളുടെ ഗോപുരത്തിനടുത്ത് എത്തിച്ചേർന്നു. പക്ഷേ ഗോപുരത്തിൽ കയറാനാകാതെ വിഷമിച്ചു തിരിച്ചു പോയി. പിന്നീട് എന്നും അയാൾ ഗോപുരത്തിന്റെ പരിസരങ്ങളിൽ ചുറ്റിനടക്കാൻ തുടങ്ങി. ഒരു ദിവസം ദുർമന്ത്രവാദിനി ഗോപുരത്തിന് താഴെ വന്ന് റാപുൻട്സെലിന്റെ മുടിയിൽ പിടിച്ചു കയറുന്നത് അയാൾ കണ്ടു. പിറ്റേ ദിവസം അയാൾ ഗോപുരത്തിന് താഴെ വന്ന് ദുർമന്ത്രവാദിനി പറയാറുള്ള പോലെ പറഞ്ഞു. റാപുൻട്സെൽ മുടി താഴേയ്ക്ക് ഇടുകയും രാജകുമാരൻ അതിൽ പിടിച്ചു മുകളിലേയ്ക്കു കയറുകയും ചെയ്തു. പുതിയ ഒരാളെ കണ്ടു റാപുൻട്സെൽ പേടിച്ചു പോയെങ്കിലും പിന്നീട് അയാൾ പ്രേമാഭ്യർത്ഥന നടത്തിയപ്പോൾ അവൾ അത് സ്വീകരിച്ചു.
അവൾക്കു അവിടെ നിന്നും രക്ഷപ്പെടാൻ അവർ ഒരു വഴി കണ്ടുപിടിച്ചു. എന്നും വൈകുന്നേരം രാജകുമാരൻ അവൾക്കു ഓരോ കഷണം സിൽക്ക് കൊണ്ടുകൊടുക്കും. അതു വെച്ച് അവൾ ഒരു നീണ്ട കയർ ഉണ്ടാക്കുകയും അതിലൂടെ അവൾ രക്ഷപ്പെടുകയും ചെയ്യും. എന്നാൽ ഈ പദ്ധതി വിജയിയ്ക്കുന്നതിനു മുൻപ് തന്നെ അവളുടെ വായിൽ നിന്ന് തന്നെ ദുർമന്ത്രവാദിനി അതിനെപ്പറ്റി അറിയുന്നു. കോപാകുലയായ ദുർമന്ത്രവാദിനി അവളുടെ മുടി മുറിച്ചു കളഞ്ഞ ശേഷം അവളെ കാട്ടിലേയ്ക്ക് തള്ളിവിടുന്നു.
രാജകുമാരൻ പതിവുപോലെ രാത്രി വന്നപ്പോൾ റാപുൻട്സെലിന്റെ മുറിച്ച മുടി ഉപയോഗിച്ച് അയാളെ ദുർമന്ത്രവാദിനി ഗോപുരത്തിലേയ്ക്ക് കയറ്റുന്നു. റാപുൻട്സെലിനെ തെരഞ്ഞ രാജകുമാരൻ ദുർമന്ത്രവാദിനിയെക്കണ്ട് ഭയന്നു പോയി. രാജകുമാരന് ഇനി ഒരിയ്ക്കലും റാപുൻട്സെലിനെ കാണാൻ സാധിയ്ക്കാത്ത വിധത്തിൽ ദുർമന്ത്രവാദിനി അയാളുടെ കണ്ണുകൾ ചൂഴ്ന്ന് എടുക്കുന്നു.
മാസങ്ങളോളം കാട്ടിൽ അലഞ്ഞുനടന്ന രാജകുമാരൻ അവസാനം എങ്ങനെയോ റാപുൻട്സെൽ താമസിയ്ക്കുന്നിടത്തു എത്തിച്ചേരുന്നു. അപ്പോഴേയ്ക്കും അവൾ അയാളിൽ നിന്നുള്ള രണ്ടു കുട്ടികളെ ഗർഭം ധരിച്ചു പ്രസവിച്ചിരുന്നു. ഒരു ആൺകുട്ടിയും ഒരു പെൺകുട്ടിയും. ഒരു ദിവസം അവൾ പതിവുപോലെ പാടുകയും ആ പാട്ടു കേട്ട് അയാൾ അവളെ കണ്ടെത്തുകയും ചെയ്തു. അവളുടെ ആഹ്ലാദകണ്ണീർ അയാൾക്ക്‌ കാഴ്ച തിരിച്ചുകൊടുത്തു. അവർ അയാളുടെ രാജ്യത്തു തിരിച്ചെത്തുകയും സന്തോഷത്തോടെ ജീവിയ്ക്കുകയും ചെയ്തു.
ചില ഭാഷ്യങ്ങളിൽ രാജകുമാരൻ അവളെ തൊട്ടപ്പോൾ തന്നെ അവളുടെ മുടി വീണ്ടും വളർന്നു വന്നു. അതുപോലെ മറ്റു ചില ഭാഷ്യങ്ങളിൽ ഗോപുരത്തിൽ നിന്നും രാജകുമാരൻ പുറത്തു ചാടിയപ്പോൾ റാപുൻട്സെലിന്റെ മുറിഞ്ഞ മുടിയും കൊണ്ടാണ് ചാടിയത്. അതിനാൽ ദുർമന്ത്രവാദിനി ആ ഗോപുരത്തിൽ അകപ്പെട്ടുപോയി.
ചലച്ചിത്രങ്ങളിൽ
2010 ൽ പുറത്തിറങ്ങിയ ഡിസ്നി അനിമേഷൻ ചലച്ചിത്രമായ റ്റാൻഗിൾഡ് റപുൻട്സെലിന്റെ കഥയെ അടിസ്ഥാനപ്പെടുത്തിയാണ്. പിന്നീട് ഇതിന്റെ മറ്റു ഭാഗങ്ങൾ 2012'ലും (റ്റാൻഗിൾഡ് : എവർ ആഫ്റ്റർ), 2017 ലും (റ്റാൻഗിൾഡ് : ബിഫോർ എവർ ആഫ്റ്റർ) ഇറങ്ങി.
അവലംബം
വർഗ്ഗം:യക്ഷിക്കഥകൾ വർഗ്ഗം:ഭാവനാ സൃഷ്ടികൾ
ക്ഷേത്രം ഇൻസ്റ്റിറ്റ്യൂട്ട്
ക്ഷേത്രം ഇൻസ്റ്റിറ്റ്യൂട്ട് (מכון המקדש – The Temple Institute) യെരൂശലേമിന്റെ പഴയ സിറ്റി ഒരു മ്യൂസിയം, റിസർച്ച് ഇൻസ്റ്റിറ്റ്യൂട്ട്, വിദ്യാഭ്യാസ കേന്ദ്രമാണ്. അതിനാല് ഗുരു ഇസ്രായേൽ ഏരിയൽ 1987 ലാണ്. ഇൻസ്റ്റിറ്റ്യൂട്ട് രണ്ടു പ്രതിഷ്ഠ യെരൂശലേമിൽ ക്ഷേത്രങ്ങൾ (| കൂടാതെ രണ്ടാം ക്ഷേത്രം ഒന്നാം ക്ഷേത്രം ശലോമോന്റെ ക്ഷേത്രം വിളിച്ചു). റബ്ബി ഏരിയൽ മനുഷ്യനിർമ്മിത പീഠഭൂമി യഹൂദർ വിളിക്കും ക്ഷേത്രം മൌണ്ട് രണ്ടാം ക്ഷേത്രം പുനർനിർമ്മിക്കാൻ ലക്ഷ്യമിടുന്നത്.
അഹിംഗ്ന യക്ഷില്ലിബ മാംഗ്
ക്ഷേത്രി രാജൻ രചിച്ച മണിപ്പൂരി കാവ്യ സമാഹാരമാണ്അഹിംഗ്ന യക്ഷില്ലിബ മാംഗ്(കവിത). 2015 ലെ കേന്ദ്ര സാഹിത്യ അക്കാദമി പുരസ്കാരം ഈ ഗ്രന്ഥത്തിനു ലഭിച്ചു.
കൊല്ലത്തെ ആശുപത്രികളുടെ പട്ടിക
ഇന്ത്യയിലെ ഏറ്റവും പഴയ തുറമുഖ നഗരങ്ങളിലൊന്നാണ് കൊല്ലം അല്ലെങ്കിൽ ക്വിലോൺ. രാജ്യത്തെ പുരാതന നഗരങ്ങളിലൊന്നു കൂടിയാണിത്. 3.5 ലക്ഷത്തിലധികം (350,000) ജനസംഖ്യയുള്ള കൊല്ലം നഗരത്തിന്റെ ജനസാന്ദ്രത 6199 / കിലോമീറ്റർ 2 ആണ്, ഇത് കൊല്ലം മെട്രോപൊളിറ്റൻ ഏരിയയ്ക്ക് അടുത്തുള്ള കേരളത്തിലെ രണ്ടാമത്തെ ഉയർന്ന ജനസംഖ്യയാണ്, മൊത്തം ജനസംഖ്യ 11.10 ലക്ഷം.
കൊല്ലത്തിന്റെ ആരോഗ്യമേഖല കേരളത്തിലെ ഏറ്റവും വികസിതമായ ഒന്നായി കണക്കാക്കപ്പെടുന്നു. കൊല്ലത്തിലെ മെട്രോപൊളിറ്റൻ ഏരിയയിൽ 3 മെഡിക്കൽ കോളേജുകളും ധാരാളം മൾട്ടി-സ്പെഷ്യാലിറ്റി, സൂപ്പർ സ്പെഷ്യാലിറ്റി ആശുപത്രികളുമുണ്ട്. നിലവിൽ, ആരോഗ്യ സംരക്ഷണ വ്യവസായം ഈ ആശുപത്രികൾക്കിടയിൽ കടുത്ത മത്സരമാണ് കാണുന്നത്. വലത്ത്‌|ലഘുചിത്രം| [[അസീസിയ മെഡിക്കൽ കോളേജ്|അസീസിയ മെഡിക്കൽ കോളേജും ആശുപത്രിയും ]] വലത്ത്‌|ലഘുചിത്രം| [[ട്രാവൻകൂർ മെഡിസിറ്റി മെഡിക്കൽ കോളേജ്|തിരുവിതാംകൂർ മെഡിസിറ്റി മെഡിക്കൽ കോളേജ് ആശുപത്രി ]] വലത്ത്‌|ലഘുചിത്രം| [[ഗവണ്മെന്റ് മെഡിക്കൽ കോളേജ്, കൊല്ലം|ESIC ആശുപത്രി, മെഡിക്കൽ കോളേജ് പ്രവേശനം ]] വലത്ത്‌|ലഘുചിത്രം| [[എൻ.എസ്. മെമ്മോറിയൽ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്|എൻ‌എസ് മെമ്മോറിയൽ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്, കൊല്ലം ]] വലത്ത്‌|ലഘുചിത്രം| [[കൊല്ലം നഗരത്തിലെ ശങ്കറിന്റെ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിന്റെ (സിംസ്) ആകാശ കാഴ്ച ]] വലത്ത്‌|ലഘുചിത്രം| കൊല്ലം ഗവൺമെന്റ് ഡിസ്ട്രിക്റ്റ് ഹോസ്പിറ്റലിന്റെ എൻട്രി പോയിന്റ്
പുറം കണ്ണികൾ
വർഗ്ഗം:കൊല്ലത്തിലെ ആശുപത്രികൾ
കൂടരഞ്ഞി ഗ്രാമപഞ്ചായത്ത്
കോഴിക്കോട് ജില്ലയിലെ കോഴിക്കോട് താലൂക്കിൽ കൊടുവള്ളി ബ്ളോക്ക് കൂടരഞ്ഞി വില്ലേജ് പരിധിയിൽ വരുന്ന ഗ്രാമപഞ്ചായത്താണ് 98.21 ചതുരശ്രകിലോമീറ്റർ വിസ്തീർണ്ണമുള്ള കൂടരഞ്ഞി ഗ്രാമപഞ്ചായത്ത്.
അവലംബം
വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
റ്റു ലാഫിങ് ബോയ്സ് വിത് എ മഗ് ഓഫ് ബിയർ
ഫ്രാൻസ് ഹാൽസ് രചിച്ച ഒരു ചിത്രമാണ് റ്റു ലാഫിങ് ബോയ്സ് വിത് എ മഗ് ഓഫ് ബിയർ (Two Laughing Boys with a Mug of Beer).
1988 ലും 2011 ലും 2020 ലും ഈ ചിത്രം മോഷണം പോയിട്ടുണ്ട്.
അങ്കോര മുയൽ
വളർത്തുമുയലുകളുടെ ഏറ്റവും പുരാതനയിനമാണ് അങ്കോര മുയൽ. സങ്കരയിനമായ വളർത്തു മുയലിന്റെ, പുറത്തുള്ള നീണ്ട രോമങ്ങളെ അങ്കോര വൂൾ എന്നറിയപ്പെടുന്നു. കത്രിക്കുക, ചീകുക, അഥവാ പറിക്കുക എന്നീ രീതിയിലൂടെ അത് ശേഖരിക്കുന്നു. കാരണം, മറ്റു മൃഗങ്ങളുണ്ടാക്കുന്ന അലർജി ഈ മുയലുകൾ ഉണ്ടാക്കുന്നില്ല. അങ്കോര മുയലുകൾ ചുരുങ്ങിയത് 11 വ്യത്യസ്ത ഇനങ്ങളാണുള്ളത്. ഇവയിൽ നാലെണ്ണം അമേരിക്കൻ മുയൽ ബ്രീഡേർസ് അസോസിയേഷൻ (ARBA) അംഗീകരിച്ചതാണ്. ഇംഗ്ലീഷ് അങ്കോര, ഫ്രഞ്ച് അങ്കോര, ജയന്റ് അങ്കോര, സാറ്റിൻ അങ്കോര എന്നിവയാണ് നാലിനങ്ങൾ. ജർമൻ അങ്കോര, ചൈനീസ് അങ്കോര, ഫിന്നിഷ് അങ്കോര, ജാപ്പനീസ് അങ്കോര, കൊറിയൻ അങ്കോര, റഷ്യൻ അങ്കോര, St. ലൂസിയാൻ അങ്കോര, സ്വിസ് അങ്കോര എന്നിവയാണ് മറ്റിനങ്ങൾ.
അവലംബം
വർഗ്ഗം:മുയലുകൾ
ചലത് ചിത്രവ്യൂഹ്
അവലംബം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:ഓർമ്മക്കുറിപ്പ്
ബാബിനോവ് റോഡ്
ലഘുചിത്രം| ബബിനൊവ് റോഡ് ആരംഭിക്കുന്ന സ്ഥലത്തുള്ള സൊലികാംസ്ക് ബെൽടവർ യുറാൽ പർവ്വതനിരയിലൂടെ നിർമ്മിച്ച ഏറ്റവും ദൂരം കുറഞ്ഞ പാതയായിരുന്നു ബാബിനോവ് റോഡ് (Бабиновская дорога). സൊലികമ്സ്ക് മുതൽ വെർഖൊതുര്യെ വരെയായിരുന്നു ഈ റോഡ്. അവിടെനിന്ന് സൈബീരിയയിലെ ടൊബോൾസ്കിലേക്ക് വരെ വ്യാപിച്ചിരുന്നു. 1597 ൽ ആർടെമി ബാബിനോവാണ് ഈ പാത കണ്ടെത്തിയത്. പിന്നീട് വർഷങ്ങൾക്കുശേഷം വനങ്ങളിൽക്കുള്ളിലൂടെ ഈ പാത നിർമ്മിച്ചു. പതിനാറാം നൂറ്റാണ്ടിൽ ഉപയോഗിച്ചിരുന്ന നദിയിലൂടെയുള്ള സങ്കീർണ്ണമായ ചെർഡൈൻ റൂട്ടിനുപകരം ഈ വഴി ഉപയോഗിക്കാനാരംഭിച്ചു.
ബാബിനോവ് റോഡിന്റെ നിർമ്മാണമാണ് സൈബീരിയയുടെ റഷ്യൻ കോളനിവൽക്കരണവും പതിനേഴാം നൂറ്റാണ്ടിൽ റഷ്യയിലെ സാർഡോമിന്റെ വിപുലമായ പ്രദേശിക വളർച്ചയും സാധ്യമാക്കിയത്. ഖാൺ‍ഡി, മാൻസി എന്നീ വേട്ടക്കാരുടെ ഗോത്രങ്ങൾ നിലവിൽ ഉപയോഗിച്ചിരുന്ന നടപ്പാത അടിസ്ഥാനമാക്കിയായിരുന്നു റോഡ് നിർമ്മാണം നടത്തിയത്.
പതിനേഴാം നൂറ്റാണ്ടിൽ ഈ റോഡിൽ പലയിടത്തും ചെറിയ കോട്ടകൾ നി‍ർമ്മിച്ചിരുന്നു. ഇവ ഈ വഴിയിലൂടെ യാത്ര ചെയ്തിരുന്ന റഷ്യക്കാരെ തദ്ദേശീയരുടെ ആക്രമണങ്ങളിൽ നിന്ന് സംരക്ഷിക്കാനുദ്ദേശിച്ചുള്ളവയായിരുന്നു. 1598ലാണ് വെർഖൊതുര്യെയിലുള്ള ആദ്യത്തെ കോട്ട നിർമ്മിച്ചത്. കിഴക്കേയറ്റത്തുള്ള ആദ്യത്തെ കോട്ടയാണിത്.
1735 ൽ ഗ്രേറ്റ് സൈബീരിയൻ റോഡ് നിർമ്മിക്കുന്നതുവരെ യൂറോപ്പിൽ നിന്ന് സൈബീരിയയിലേക്കുള്ള ഏക ഉപയോഗ്യമായ പാത ബാബിനോവ് റോഡായിരുന്നു.
ചെമ്പൈ സംഗീതോത്സവം
ലഘുചിത്രം ഗുരുവായൂർ ദേവസ്വം സംഘടിപ്പിക്കുന്ന വാർഷിക സംഗീതോത്സവമാണ് ചെമ്പൈ സംഗീതോത്സവം. തിരുവയ്യാറിലെ ത്യാഗരാജ ആരാധന പോലെയാണ് ഇത് സംഘടിപ്പിക്കപ്പെടുന്നത്. പ്രമുഖ കർണാടകസംഗീതജ്ഞനായിരുന്ന ചെമ്പൈ വൈദ്യനാഥ ഭാഗവതരുടെ സ്മരണക്കായാണ് ഇത് നടത്തപ്പെടുന്നത്.
ചരിത്രം
ഏകാദശിയോടനുബന്ധിച്ച് ചെമ്പൈ വൈദ്യനാഥ ഭാഗവതർ ആരംഭിച്ച സംഗീതോത്സവമാണ് പിന്നീട് അദ്ദേഹത്തിന്റെ പേരിൽ പ്രസിദ്ധമായത്. അരനൂറ്റാണ്ടോളം ചെമ്പൈ ഭാഗവതർ ശിഷ്യരോടൊപ്പം ഏകാദശി നാളിൽ സംഗീതോത്സവം നടത്തിയിരുന്നു. 60 വർഷത്തോളം ചെമ്പൈ ക്ഷേത്രനഗരിയിൽ സ്വന്തം നിലയിൽ ഈ ഉത്സവം നടത്തിയിരുന്നു. കൊച്ചുകുട്ടികൾ മുതൽ അക്കാലത്തെ പ്രശസ്തരായ സംഗീതജ്ഞർ വരെ കർണാടക സംഗീതത്തിൽ താൽപ്പര്യമുള്ള ആരെയും അദ്ദേഹം ഉത്സവത്തിൽ അവതരിപ്പിക്കാൻ ക്ഷണിക്കുമായിരുന്നു. കാലക്രമേണ, ഉത്സവത്തിന്റെ തോത് തിരുവയ്യാ‍ർ ത്യാഗരാജ ആരാധനയോളം വളർന്നു. 3 ദിവസം മാത്രമുണ്ടായിരുന്ന സംഗീതോത്സവം തിരക്ക് വർധിച്ചതോടെ 15 ദിവസമായി. 1974-ൽ ചെമ്പൈയുടെ മരണശേഷം അദ്ദേഹത്തിന്റെ സ്മരണയ്ക്കായി ചെമ്പൈ സംഗീതോൽസവം എന്ന് പുനർനാമകരണം ചെയ്തു. ഗുരുവായൂർ ദേവസ്വത്തിന്റെ നേതൃത്വത്തിൽ ആണ് ഇത് നടത്തപ്പെടുന്നത്.
ഉത്സവം
ലഘുചിത്രം| ചെമ്പൈ സംഗീതോത്സവം 2019 എല്ലാ വർഷവും ഏകദേശം 3000 ത്തോളം സംഗീതജ്ഞർ ഈ ഉത്സവത്തിൽ പങ്കെടുക്കുന്നു, ഇത് ഏകദേശം 12-15 ദിവസം നടക്കുന്നു, ഗുരുവായൂർ ഏകാദശി ദിനത്തിൽ എല്ലാ സംഗീതജ്ഞരും ചെമ്പൈയുടെ അഞ്ച് പ്രിയപ്പെട്ട ഗാനങ്ങളും ത്യാഗരാജന്റെ പഞ്ചരത്ന കൃതികളും ആലപിക്കുന്നു. ഉത്സവം വർഷം തോറും കൂടുതൽ ജനപ്രിയമാവുകയും അതിന്റെ ദൈർഘ്യം അതിന്റെ തുടക്കത്തിലെ മൂന്ന് ദിവസങ്ങളിൽ നിന്ന് ഇപ്പോൾ ഏകദേശം 12-15 ദിവസമായി വർദ്ധിച്ചു.
അഹിന്ദുക്കളെ അനുവദിക്കുന്നില്ല
നേരത്തെ നാലമ്പലത്തിന്റെ അകത്തായിരുന്നു ചെമ്പൈ സംഗീതോൽസവം നടത്തിയിരുന്നത്, പിന്നീടത് മേൽപ്പത്തൂർ ഓഡിറ്റോറിയത്തിലേക്ക് മാറ്റി. ക്ഷേത്രത്തിനു പുറത്താണ് നടക്കുന്നതെങ്കിലും ഇവിടെയും അഹിന്ദുക്കൾക്ക് പ്രവേശനം നിഷേധിച്ചിരിക്കുകയാണ്. സംഗീതത്തിൽ പങ്കെടുക്കുന്ന പുരുഷന്മാർ ഷർട്ട് ധരിച്ചുകൊണ്ട് കച്ചേരിനടത്താനും അനുവദിക്കുന്നില്ല.
അവലംബം
വർഗ്ഗം:സംഗീതോത്സവം
മാക്ടൻ
ഫിലിപ്പൈൻസിൽ സ്ഥിതി ചെയ്യുന്ന ജനസാന്ദ്രത കൂടിയ ഒരു ദ്വീപ് ആണ് മാക്ടൻ. ഇത് സെബു പ്രവിശ്യയിലാണ് ഉള്ളത്. ഈ ദ്വീപിനെ ലാപു-ലാപു നഗരം, കോർഡോവ മുനിസിപ്പാലിറ്റി എന്നിങ്ങനെ രണ്ടായി വിഭജിച്ചിരിക്കുന്നു. ഈ ദ്വീപിനെ സെബു ദ്വീപുമായി ബന്ധിപ്പിക്കുന്ന രണ്ടു പാലങ്ങൾ ഉണ്ട്. അവ മാർസെലോ ഫെർനാൻ പാലം,മാക്ടൻ-മാൻടോയ് പാലം എന്നിങ്ങനെ അറിയപ്പെടുന്നു. 65 ചതുരശ്ര കിലോമീറ്റർ വിസ്താരമുള്ള ഈ ദ്വീപിൽ ഏകദേശം 430,000 പേർ അധിവസിക്കുന്നു. ഈ ദ്വീപിൽ മാക്ടൻ-സെബു അന്തർദേശീയ വിമാനത്താവളം സ്ഥിതി ചെയ്യുന്നു.
ചരിത്രം
പതിനാറാം നൂറ്റാണ്ടിൽ സ്പെയിൻ കോളനി ആക്കുന്നതിനും മുൻപേ തന്നെ ഈ ദ്വീപിൽ സജീവമായ ജനവാസം ഉണ്ടായിരുന്നു. പോർച്ചുഗീസ് നാവികനായ മഗല്ലൻ 1521 ൽ ഇവിടെ എത്തി. അദ്ദേഹം ഇവിടെ വച്ച് തദ്ദേശീയരായിട്ട് ഉണ്ടായ ഒരു യുദ്ധത്തിൽ കൊല്ലപ്പെട്ടു.
1730 ഓടെ കാത്തലിക് അഗസ്റ്റിനിയൻ സന്യാസ സഭ ഇവിടെ ഒപോൺ എന്ന പേരിൽ നഗരം ഉണ്ടാക്കി. അതാണ്‌ പിന്നീട് ലാപു-ലാപു എന്ന് അറിയപ്പെട്ടത്.
സാമ്പത്തികം
വിമാനത്താവളത്തിനു പുറമേ ഈ ദ്വീപിൽ അനേകം വ്യവസായ ശാലകളും ഉണ്ട്. ഫിലിപ്പീൻസ് ലെ മികച്ച വ്യവസായ സ്ഥാപനങ്ങളിൽ പലതും ഈ ദ്വീപിലാണ്. മാക്ടൻ എക്സ്പോർട്ട്‌ പ്രോസസ്സിംഗ് സോൺ (MEPZ) എന്ന നികുതി രഹിത മേഖലയിൽ മുപ്പത്തി അഞ്ചോളം വ്യവസായ സ്ഥാപനങ്ങൾ ഉണ്ട്. അവയിൽ പകുതിയും ജാപ്പനീസ് ഉടമസ്ഥതയിലുള്ളതാന്. ഈ മേഖല 1979 ലാണ് ആരംഭിച്ചത്.
വിനോദ സഞ്ചാരം
സെബു പ്രവിശ്യയിലെ പ്രധാന വിനോദ സഞ്ചാര കേന്ദ്രമാണ് ഇവിടം. ഇത് ഒരു പവിഴദ്വീപ്‌ ആണ്. ഇവിടെ ഡൈവിങ്,സ്നോർക്കെലിംഗ്,ഐലൻഡ് ഹോപ്പിംഗ്,ജെറ്റ് സ്കീയിംഗ്,ഉല്ലാസ കപ്പൽയാത്രകൾ തുടങ്ങിയവയ്ക്ക് ഉള്ള സൗകര്യം ഉണ്ട്. ഇവിടെ ഉള്ള പ്രധാന ആകർഷണം ആണ് മാക്ടൻ ഐലൻഡ് അക്വേറിയം
അവലംബം
വർഗ്ഗം:ദ്വീപുകൾ വർഗ്ഗം:ഏഷ്യയിലെ ദ്വീപുകൾ വർഗ്ഗം:പവിഴ ദ്വീപുകൾ
ശലോമി വിത് ദി ഹെഡ് ഓഫ് ജോൺ ദി ബാപ്റ്റിസ്റ്റ് (ലുയിനി)
1527-ൽ ബെർണാർഡിനോ ലുയിനി വരച്ച ഒരു പാനൽ എണ്ണച്ചായാചിത്രമാണ് ശലോമി വിത് ദി ഹെഡ് ഓഫ് ജോൺ ദി ബാപ്റ്റിസ്റ്റ്. 1773 വരെ ഈ ചിത്രം വിയന്നയിലെ ഇംപീരിയൽ ഗാലറിയിലായിരുന്നു. മറ്റൊരു ചിത്രത്തിനായി ഈ ചിത്രം കൈമാറ്റം ചെയ്തതിലൂടെ ഫ്ലോറൻസിലെത്തി. ഇപ്പോൾ ഈ ചിത്രം ഉഫിസി ഗാലറിയിൽ തൂക്കിയിരിക്കുന്നു. ചിത്രത്തിന്റെ ആറ് ഓട്ടോഗ്രാഫ് വകഭേദങ്ങൾ ഇപ്പോൾ കൻസ്റ്റിസ്റ്റോറിസ് മ്യൂസിയം, ലൂവ്രെ, ബോസ്റ്റൺ ഫൈൻ ആർട്സ് മ്യൂസിയം, പ്രാഡോ മ്യൂസിയം, ഐസോലബെല്ലയിലെ പ്രിൻസ് ബോറോമിയോ എന്നിവയുടെ ശേഖരത്തിലും ഉണ്ട്.
ചരിത്രം
ഫ്ലോറൻസിലെത്തിയ സമയത്ത് ഈ ചിത്രം ലിയോനാർഡോ ഡാവിഞ്ചിയുടേതാണെന്ന് ആരോപിക്കപ്പെട്ടിരുന്നു. എന്നാൽ 1890 ലെ ഒരു വസ്‌തുവിവരപ്പട്ടികയുടെ അടിസ്ഥാനത്തിൽ ഗൗതിസ് ലൂയിനിയുടേതാണെന്ന് കണ്ടെത്തി. ബെൽട്രാമി ഇത് 1515-1530 തീയതിയിൽ ലുയിനിയുടെ ജീവിതത്തിന്റെ അവസാനത്തിൽ കണ്ടെത്തി. ലിയോനാർഡോ വരച്ച ഹെഡ് ഓഫ് എ വുമൺ (പാർമ) അടിസ്ഥാനമാക്കിയാണ് ശലോമിയുടെ മുഖം എന്ന് കലാ ചരിത്രകാരന്മാർ വാദിക്കുന്നു.
അവലംബം
വർഗ്ഗം:സ്ത്രീകളുടെ ചിത്രങ്ങൾ
ഡേയുടെ ഉരുളൻ നെത്തോലി
കേരളതദ്ദേശവാസിയായ ഒരു മൽസ്യമാണ് ഡേയുടെ ഉരുളൻ നെത്തോലി  അഥവാ '''Day's Round Herring. ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി നിലനിൽപ്പ് ആശങ്കാജനകമല്ലാത്ത ജീവിവർഗ്ഗങ്ങൾ എന്നാണ്. ശുദ്ധ-ജലവാസിയായ മത്സ്യം ആണ് ഇവ.
കുടുംബം
ക്ലൂപ്പൈഡേ (Clupeidae) കുടുംബത്തിൽപ്പെട്ട മൽസ്യമാണ് ഇവ.
ഇതും കാണുക
വർഗ്ഗം:കേരളത്തിലെ മത്സ്യങ്ങൾ വർഗ്ഗം:ശുദ്ധജല മത്സ്യങ്ങൾ
ഫോർട്ട് സെന്റ് ജോർജ്, ഇന്ത്യ
ലഘുചിത്രം|200x200ബിന്ദു|1746-1749 കാലഘട്ടത്തിൽ ഫ്രഞ്ച് അധിനിവേശ കാലത്ത് നിർമ്മിച്ച സെൻറ് ജോർജ്ജിന്റെ കോട്ടയുടെ രൂപരേഖ ലഘുചിത്രം|200x200ബിന്ദു|കോട്ടയുടെ പതിനെട്ടാം നൂറ്റാണ്ടിന്റെ രേഖാചിത്രം വലത്ത്‌|ലഘുചിത്രം|200x200ബിന്ദു|സെന്റ് ജോർജ്ജ് കോട്ടയുടെ കവാടം, 1905 ൽ ഇന്ത്യയുടെ ആധുനിക നഗരമായ ചെന്നൈയിൽ ( അന്നത്തെ മദ്രാസ് ) 1644 ൽ സ്ഥാപിച്ച ആദ്യത്തെ ഇംഗ്ലീഷ് (പിന്നീട് ബ്രിട്ടീഷ്) കോട്ടയാണ് ഫോർട്ട് സെന്റ് ജോർജ് (അല്ലെങ്കിൽ വൈറ്റ് ടൌൺ). ഈ കോട്ടയുടെ നിർമ്മാണം കൂടുതൽ കുടിയേറ്റത്തിനും വ്യാപാര പ്രവർത്തനങ്ങൾക്കും ഊർജ്ജം നൽകി. യഥാർത്ഥത്തിൽ ഇത് ജനവാസമില്ലാത്ത ഒരു സ്ഥലമായിരുന്നു. അതിനാൽ, ഈ പട്ടണം കോട്ടയെ ചുറ്റിപ്പറ്റിയുള്ള ഒരു നഗരം എന്ന് പറയാൻ സാധ്യമാണ്. നിലവിൽ ഈ കോട്ടയിൽ തമിഴ്നാട് നിയമസഭകളും മറ്റ് ഔദ്യോഗിക കെട്ടിടങ്ങളും സ്ഥിതി ചെയ്യുന്നുണ്ട്. തമിഴ് നാട്ടിലെ 163 നോട്ടിഫൈഡ് പ്രദേശങ്ങളിലൊന്നാണ് ഈ കോട്ട.
ചരിത്രം
ലഘുചിത്രം|200x200ബിന്ദു|1858 ൽ ഫോർട്ട് സെന്റ് ജോർജ്1600 ൽ വ്യാപാരം നടത്തുന്നതിനായി ഇന്ത്യയിൽ വന്ന ഈസ്റ്റ് ഇന്ത്യ കമ്പനി സൂറത്തിലെ ലൈസൻസുള്ള ട്രേഡിംഗ് ആരംഭിച്ചു, ഇത് അവർക്ക് പ്രാരംഭ അടിത്തറ നേടിക്കൊടുത്തു. എന്നിരുന്നാലും സുഗന്ധവ്യഞ്ജനങ്ങളുടെ വ്യാപാരവും വാണിജ്യപരമായ താല്പര്യവും ഉറപ്പുവരുത്തുന്നതിനായി മലാക്കാ കടലിടുക്കിന്റെ അടുത്തിരിക്കുന്ന ഒരു തുറമുഖത്തിന്റെ ആവശ്യകത അവർ തിരിച്ചറിഞ്ഞു, ചെന്നിരയാർപട്ടണം അഥവാ ചന്നപട്ടണം എന്നും വിളിക്കുന്ന തീരദേശ ഭൂമി വാങ്ങുന്നതിൽ വിജയിച്ചു. അവിടെ കമ്പനി ഒരു തുറമുഖവും ഒരു കോട്ടയും.നിർമ്മാണം തുടങ്ങി. കോട്ട നിർമ്മാണം പടിപ്പടിയായാണ് നടന്നത് പൂർത്തിയാക്കാൻ പതിനാലു കൊല്ലമെടുത്തു. 1644 ഏപ്രിൽ 23 ന് 3000 പൗണ്ട് ചെലവിൽ ഈ കോട്ട പൂർത്തിയായി. ഈ കോട്ട അതിനുശേഷം സെന്റ് ജോർജ്ജ് ഫോർട്ട് എന്ന പേരിലാണ് അറിയപ്പെട്ടിരുന്നത്. ജോർജ്ജ് ടൗൺ എന്നറിയപ്പെടുന്ന ഒരു പുതിയ കുടിയേറ്റ പ്രദേശത്തിന് ജന്മം നൽകി. ഇത് ബ്ലാക്ക് ടൗൺ എന്ന് അറിയപ്പെടുന്നു. ഇത് ഗ്രാമങ്ങൾ ആവരണം ചെയ്ത് മദ്രാസ് നഗരത്തിന്റെ രൂപവത്കരണത്തിലേക്ക് നയിച്ചു. 1665 ൽ പുതിയ ഫ്രഞ്ച് ഈസ്റ്റ് ഇന്ത്യാ കമ്പനി രൂപവത്കരണത്തിന് ശേഷം, കോട്ട ഉറപ്പിക്കപ്പെടുകയും കോട്ടയുടെ പരിധി വർദ്ധിപ്പിക്കുകയും ചെയ്തു.
മദ്രാസിലെ പല ഗവർണറേയും പോർട്രെയിറ്റുകൾ ഉൾപ്പെടെ നിരവധി രാജ് കാലഘട്ടത്തിലെ പല ശിലാസ്ഥാപനങ്ങൾ വരെ കോട്ട മ്യൂസിയത്തിൽ ഉൾക്കൊള്ളിച്ചിരിക്കുന്നത്. ഇപ്പോൾ ടിക്കേറ്റഡ് സ്മാരകമായി ആർക്കിയോളജിക്കൽ സർവേ ഓഫ് ഇന്ത്യയുടെ സംരക്ഷണ കേന്ദ്രവും കോട്ടയുടെ പരിപാലിക്കുന്നതും നടത്തിപ്പും നടത്തിവരുന്നു.
സെന്റ് മേരീസ് പള്ളി
കോട്ടയിലുള്ള സെന്റ് മേരീസ് പള്ളി, ഇന്ത്യയിലെ ഏറ്റവും പഴക്കം ചെന്ന ആംഗ്ലിക്കൻ പള്ളിയാണ്. 1678 നും 1680 നും ഇടയിൽ നിർമിച്ചതാണ് ഈ ദേവാലയം.
മ്യൂസിയം
ഇംഗ്ലീഷ് ബ്രിട്ടീഷ് കാലഘട്ടത്തിലെ പല വസ്തുക്കളും ഫോർട്ട് മ്യൂസിയത്തിൽ പ്രദർശിപ്പിച്ചിട്ടുണ്ട്. 1795 ലാണ് ഈ കെട്ടിടം പൂർത്തിയായത്. ആദ്യം മദ്രാസ് ബാങ്കിന്റെ ഓഫീസായാണ് ഇത് പ്രവർത്തിച്ചത്. ലഘുചിത്രം|255x255ബിന്ദു|ഫോർട്ട്, മദ്രാസ് (MacLeod, p 124, 1871)
ബാഹ്യ ലിങ്കുകൾ
വർഗ്ഗം:ചെന്നൈയിലെ കെട്ടിടങ്ങളും നിർമ്മിതികളും
കടൽപ്പാലം (ചലച്ചിത്രം)
മഞ്ഞിലാസിന്റെ ബാനറിൽ എം.എ. ജോസഫ് നിർമിച്ച മലയാളചലച്ചിത്രമാണ് കടൽപ്പാലം. ഈ ചിത്രത്തിലെ അഭിനയത്തിന് 1969-ലെ നല്ലനടനുള്ള കേരളസംസ്ഥാന പുരസ്കാരം സത്യനു ലഭിച്ചു. സത്യൻ ഇരട്ടവേഷത്തിൽ അഭിനയിച്ച ചിത്രമാണെന്ന പ്രത്യേകതയും ഇതിനുണ്ട്. വിമലാ റിലീസ് വിതരണം ചെയ്ത ഈ ചിത്രം 1969 ജൂലൈ 25-ന് കേരളത്തിൽ പ്രദർശനം തുടങ്ങി.
പുരസ്കാരങ്ങൾ
പ്രഥമ കേരളസംസ്ഥാന ചലച്ചിത്രപുരസ്കാരം
പുറത്തേക്കുള്ള കണ്ണികൾ
വർഗ്ഗം:1969-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കെ.എസ്. സേതുമാധവൻ സംവിധാനം ചെയ്ത ചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ വർഗ്ഗം:കേരളസംസ്ഥാന ചലച്ചിത്രപുരസ്കാരം ലഭിച്ച ചലച്ചിത്രങ്ങൾ വർഗ്ഗം:എം. ഒ ജോസഫ് നിർമ്മിച്ച ചലച്ചിത്രങ്ങൾ വർഗ്ഗം:വയലാർ -ദേവരാജൻ ഗാനങ്ങൾവർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾവർഗ്ഗം വർഗ്ഗം:കെ.എസ്. സേതുമാധവൻ തിരക്കഥ എഴുതിയ ചലച്ചിത്രങ്ങൾ വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ വർഗ്ഗം:കെ.ടി. മുഹമ്മദ് സംഭാഷണമെഴുതിയ ചലച്ചിത്രങ്ങൾ വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
റിഡൗവ്വാൻ ടാഗി
മൊറോക്കൻ-ഡച്ച് കുറ്റവാളിയാണ് റിഡൗവ്വാൻ ടാഗി (ജനനം: ഡിസംബർ 22, 1977). 2019 ന്റെ അവസാനത്തിൽ ദുബായിൽ അറസ്റ്റിലാകുന്നതിന് മുമ്പ്, നെതർലാൻഡിലെ മോസ്റ്റ് വാണ്ടഡ് കുറ്റവാളിയായിരുന്നു ടാഗി. ഡച്ച് സംഘടിത കുറ്റകൃത്യങ്ങളുമായി ബന്ധപ്പെട്ട പത്ത് കൊലപാതകങ്ങളിലെങ്കിലും ഇയാളുടെ പങ്കുണ്ടെന്ന് സംശയിക്കപ്പെടുന്നു. മയക്കുമരുന്ന് കടത്ത് ഏഞ്ചൽസ് ഓഫ് ഡെത്ത് എന്ന ക്രിമിനൽ സംഘം എന്നിവയുമായി ബന്ധപ്പെട്ടാണ് അദ്ദേഹത്തെ അറസ്റ്റ് ചെയ്തത്. യൂറോപ്പിലെയും ആഫ്രിക്കയിലെയും ഏറ്റവും അപകടകരമായ ക്രിമിനൽ സംഘമായ ഏഞ്ചൽസ് ഓഫ് ഡെത്തിന്റെ നേതാവുകൂടിയാണ് റിഡൗവ്വാൻ ടാഗി.
കിരീടസാക്ഷി നബിൽ ബി യുടെ സഹോദരൻ റെഡുവാൻ ബി യുടെ കൊലപാതകം, നബിൽ ബി യുടെ അഭിഭാഷകൻ ഡെർക്ക് വിയേഴ്സത്തിന്റെ കൊലപാതകം എന്നീ കേസുകളിൽ ഇയാൾ സംശയിക്കപ്പെടുന്ന കുറ്റവാളിയാണ്. ഇതിൽ അഭിഭാഷകന്റെ മരണം ഡച്ച് കോൺസ്റ്റിറ്റ്യൂഷണൽ സ്റ്റേറ്റിനെതിരായുള്ള ആക്രമണമായാണ് കണക്കാക്കപ്പെടുന്നത്.
തന്റെ രൂപം നിരന്തരം മാറ്റുകയും തെറ്റായ പാസ്‌പോർട്ടുകളും വിസകളും ഉപയോഗിച്ചും പിടികൂടൽ ഒഴിവാക്കാൻ ടാഗിക്ക് കഴിഞ്ഞു. എന്നാൽ 2019 ഡിസംബർ 15 ന് ദുബായിൽ വച്ച് ഇയാൾ അറസ്റ്റിലായി.
അവലംബങ്ങൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1977-ൽ ജനിച്ചവർ
പട്ടിക്കാട്, പെരിന്തൽമണ്ണ
മലപ്പുറം ജില്ലയിലെ പെരിന്തൽമണ്ണയ്ക്കടുത്തുള്ള ഒരു ഗ്രാമമാണ് പട്ടിക്കാട്. പെരിന്തൽമണ്ണയിൽനിന്ന് അഞ്ച് കിലോമീറ്റർ അകലെ, നിലമ്പൂർ വഴിയിലാണ് ഈ ഗ്രാമം.പ്രധാന ജംക്ഷൻ ചുങ്കം എന്നറിയപ്പെടുന്നു. നിലമ്പൂർ റെയിൽപ്പാത കടന്നു പോകുന്നു.റെയിൽവേ സ്റ്റേഷൻ ഉണ്ട്.
പുറത്തേക്കുള്ള കണ്ണികൾ
വർഗ്ഗം:മലപ്പുറം ജില്ലയിലെ ഗ്രാമങ്ങൾ
ആലപ്പി അഷ്റഫ്
ആലപ്പി അഷ്റഫ് ഒരു ഇന്ത്യൻ സിനിമാ സംവിധായകനാണ്. പ്രധാനമായും അദ്ദേഹം മലയാള സിനിമകളിലാണ് ശ്രദ്ധ കേന്ദ്രീകരിച്ചിരുന്നത്. മിമിക്രി ആർട്ടിസ്റ്റ് എന്ന നിലയിൽ കലാജീവിതം ആരംഭിച്ച അദ്ദേഹം പിന്നീട് ഒരു ഡബ്ബിംഗ് ആർട്ടിസ്റ്റായും തിളങ്ങിയിരുന്നു. പ്രശസ്ത നടനായിരുന്ന ജയനു വേണ്ടി അദ്ദേഹത്തിന്റെ ഡബ്ബിംഗ് പൂർത്തിയാക്കാത്ത അവസാനത്തെ ഏതാനും ചിത്രങ്ങളിൽ (മനുഷ്യമൃഗം, കോളിളക്കം, അറിയപ്പെടാത്ത രഹസ്യം, ആക്രമണം തുടങ്ങിയവ) ശബ്ദം നൽകിയത് ആലപ്പി അഷ്റഫ് ആയിരുന്നു. അതുപോലെതന്നെ അലാവുദ്ദീനും അത്ഭുതവിളക്കും, ഗർജ്ജനം എന്നീ ചിത്രങ്ങളിൽ രജനീകാന്തിനുവേണ്ടിയും ശബ്ദം നൽകിയിരുന്നു. മിമിക്രി എന്ന കലയിൽ പിൽക്കാലത്തു രംഗത്തുവന്ന അനേകംപേർക്ക് അദ്ദേഹം ഒരു പ്രചോദനമായിരുന്നു. അദ്ദേഹം നിരവധി മലയാള സിനിമകൾ സംവിധാനം ചെയ്തിട്ടുണ്ട്.
സംവിധായകൻ
അദ്ദേഹം സംവിധാനം ചെയ്ത ചിത്രങ്ങളിൽ താഴെപ്പറയുന്നവ ഉൾപ്പെടുന്നു:
അവലംബം
വർഗ്ഗം:മലയാളചലച്ചിത്രസംവിധായകർ വർഗ്ഗം:ജീവിച്ചിരിക്കുന്ന പ്രമുഖർ
നെഹ്രു സെന്റർ, മുംബൈ
മുംബൈ നഗരത്തിൽ വർളിയിൽ സ്ഥിതിചെയ്യുന്ന ജവഹർലാൽ നെഹ്രു സ്മാരക കേന്ദ്രമാണ് നെഹ്രു സെന്റർ. നെഹ്രുവിന്റെ ആശയങ്ങൾക്ക് വിദ്യാഭ്യാസരംഗത്തും സാംസ്കാരികരംഗത്തും പ്രചാരം നൽകുക എന്ന ലക്ഷ്യത്തോടെയാണ് ഇതിന്റെ പ്രവർത്തനം.
ചരിത്രം
ഒരു പ്രശസ്ത അഭിഭാഷകനായിരുന്ന രജനി പട്ടേലിന്റെ ആശയത്തിൽ 1972-ൽ ആണ് ഇതിന്റെ തുടക്കം. മഹാരാഷ്ട്ര സർക്കാർ ഇതിനായി അനുവദിച്ച 6 ഏക്കർ ഭൂമിയിൽ 1972 നവംബർ 2-ന് ഇന്ദിരാ ഗാന്ധി തറക്കല്ലിട്ടു.
വിഭാഗങ്ങൾ
വിവിധ വിഭാഗങ്ങളിലായാണ് നെഹ്രു കേന്ദ്രത്തിന്റെ പ്രവർത്തനം.
നെഹ്രു പ്ലാനറ്റേറിയം
നെഹ്രു സെന്ററിലെ ഒരു മുഖ്യാകർഷണമാണ് ഈ നക്ഷത്ര ബ്ലംഗാവ്. 1977 മാർച്ച് 3-ന് പ്രവർത്തനമാരംഭിച്ചു. ഇംഗ്ലീഷ്, ഹിന്ദി, മറാഠി എന്നീ ഭാഷകളിൽ പ്രതിദിനം നാല് ഷോ ഇവിടെ നടത്തപ്പെടുന്നു. കുട്ടികളിൽ ശാസ്ത്രതാല്പര്യം ജനൽപ്പിക്കുക എന്ന ലക്ഷ്യത്തോടെ ആസ്റ്റ്രോ ക്വിസ്സ് പോലെയുള്ള മൽസരങ്ങളും സഒഘടിപ്പിക്കാറുണ്ട്.
ഡിസ്കവറി ഓഫ് ഇന്ത്യ
ഇന്ത്യയുടെ സാംസ്കാരികവും ബൗദ്ധികവുമായ പാരമ്പര്യത്തെ അധിഷ്ഠിതമാക്കിയ ഒരു പ്രദർശനം14 ഗാലറികളിലായി ഇവിടെ ഒരുക്കിയിരിക്കുന്നു. കുട്ടികൾക്കായി ഡിസ്കവറി ഓഫ് ഇന്ത്യ പ്രസംഗമൽസരവും ക്വിസ് മൽസരവും നടത്താറുണ്ട്.
ആർട്ട് ഗാലറി
ചിത്രകലയിലെ യുവപ്രതിഭകൾക്ക് തങ്ങളുടെ കൃതികൾ പ്രദർശിപ്പിക്കുവാൻ അവസരമൊരുക്കുക എന്ന ലക്ഷ്യത്തോടെ 1992 നവംബർ 14-ന് ആരഭിച്ചതാണ് ഈ ആർട്ട് ഗാലറി. എം.എഫ്. ഹുസൈൻ, അക്ബർ പദംസി തുടങ്ങിയ പ്രഗൽഭരുടെ ചിത്രങ്ങളോടെയായിരുന്നു ഇതിന്റെ ഉദ്ഘാടനം.
സാംസ്കാരിക വിഭാഗം
നൃത്തം, നാടകം, സംഗീതം മുതലായ വിവിധ കലാരംഗങ്ങളിൽ ഈ വിഭാഗം പതിവായി സാംസ്കാരിക പരിപാടികൾ സംഘടിപ്പിക്കുന്നു.
പ്രദർശനശാല
വിവിധ ദേശീയ, അന്തർദേശീയ പ്രദർശനങ്ങൾക്കായി ശീതീകരിച്ച ഒരു വലിയ എക്സിബിഷൻ ഹാൾ ഇവിടെ സജ്ജമാക്കിയിട്ടുണ്ട്.
കേരളനിയമസഭയുടെ ഡെപ്യൂട്ടി സ്പീക്കർമാർ
ഈ താൾ കേരളത്തിലെ നിയമസഭയുടെ ഡെപ്യൂട്ടി സ്പീക്കറെക്കുറിച്ചുള്ളതാണു്. ഡെപ്യൂട്ടി സ്പീക്കർ എന്ന പദവിയെക്കുറിച്ചു വായിക്കാൻ ഈ ലേഖനം കാണുക. കേരളനിയമസഭാ സ്പീക്കറെക്കുറിച്ചു വായിക്കാൻ കേരളനിയമസഭയുടെ സ്പീക്കർമാർ എന്ന താൾ കാണുക.
സാമാജികർ ചേർന്നു തിരഞ്ഞെടുക്കുന്ന സ്പീക്കർ ആണ് സംസ്ഥാനനിയമസഭയുടെസഭയുടെ അധ്യക്ഷൻ. സ്പീക്കറെ സഹായിക്കാൻ ഡെപ്യൂട്ടി സ്പീക്കറെയും അംഗങ്ങൾ തിരഞ്ഞെടുക്കുന്നു. സ്പീക്കറാണ് സഭാ നടപടികൾ നിയന്ത്രിക്കുന്നത്. നിയമസഭാനടപടികളേയും ചട്ടങ്ങളേയും സംബന്ധിച്ചിടത്തോളം സ്പീക്കർ ആണു് ഏറ്റവും ഉയർന്ന അധികാരസ്ഥാനം. എന്നാൽ സ്പീക്കറുടെ അഭാവത്തിൽ സഭാനടപടികൾ നിയന്ത്രിക്കാനുള്ള ചുമതലയും അധികാരവും ഡെപ്യൂട്ടി സ്പീക്കറിനാണു്.
അഭിമന്യു ക്രിക്കറ്റ് അക്കാദമി
ഉത്തരാഖണ്ഡിലെ ഡെറാഡൂണിലെ ഒരു മൾട്ടി പർപ്പസ് സ്റ്റേഡിയമാണ് അഭിമന്യു ക്രിക്കറ്റ് അക്കാദമി. ഫുട്ബോൾ, ക്രിക്കറ്റ്, മറ്റ് കായിക മത്സരങ്ങൾ എന്നിവ സംഘടിപ്പിക്കുന്നതിനാണ് മൈതാനം പ്രധാനമായും ഉപയോഗിക്കുന്നത്.
മൈതാനത്ത് ഫ്ലഡ് ലൈറ്റുകൾ ഉള്ളതിനാൽ സ്റ്റേഡിയത്തിന് പകൽ-രാത്രി മത്സരങ്ങൾ നടത്താൻ കഴിയും. ബി‌സി‌സി‌ഐയുടെ എല്ലാ മാനദണ്ഡങ്ങളും കണക്കിലെടുത്താണ് ഇത് നിർമ്മിച്ചിരിക്കുന്നത്. അതിനാൽ രഞ്ജി ട്രോഫി മത്സരങ്ങൾ കളിക്കാൻ കഴിയും. 2007 ൽ ഉത്തർപ്രദേശ് വനിതകളും റെയിൽവേ വനിതകളും തമ്മിലുള്ള വനിതാ ആഭ്യന്തര മത്സരത്തിന് ആതിഥേയത്വം വഹിച്ചപ്പോഴാണ് സ്റ്റേഡിയം സ്ഥാപിതമായത്.
സൂര്യഗായത്രി
വടകരയിലെ പുറമേരി സ്വദേശിയായ കർണ്ണാടകസംഗീതരംഗത്തുള്ള ഒരു യുവഗായികയാണ് സൂര്യഗായത്രി. സൂര്യഗായത്രി പാടിയ ഹനുമാൻ ചാലീസയും ഭാഗ്യദ ലക്ഷ്മി ബാരമയും യൂറ്റ്യൂബിൽ കോടിക്കണക്കിന് ആൾക്കാരാണ് വീക്ഷിച്ചത്. രാഹുക് വെള്ളാളിനൊപ്പം നിരവധി ഗാനങ്ങൾ റിക്കാർഡ് ചെയ്തിട്ടുണ്ട്. കുൽദീപ് പൈ ആണ് രണ്ടുപേരുടെയും ഗുരുനാഥൻ.
പുറത്തേക്കുള്ള കണ്ണികൾ
വർഗ്ഗം:കർണ്ണാടകസംഗീതജ്ഞർ
മഡോണ ആന്റ് ചൈൽഡ് (സ്ക്വാർസിയോൺ)
1455-ൽ ഫ്രാൻസെസ്കോ സ്ക്വാർസിയോൺ വരച്ച ടെമ്പറ പോപ്ലർ പാനൽ ചിത്രം ആണ് മഡോണ ആന്റ് ചൈൽഡ്. ഇപ്പോൾ ബെർലിനിലെ ജെമാൽഡെഗലറിയിലാണ് ഈ ചിത്രം സംരക്ഷിച്ചിരിക്കുന്നത്. 1443 മുതൽ 1453 വരെ പാദുവയിൽ താമസിച്ചിരുന്ന ഡൊണാറ്റെല്ലോയിൽ നിന്നാണ് വ്യക്തമായ വരയ്ക്ക് പ്രത്യേക പ്രാധാന്യം ലഭിച്ചത്. വെനെറ്റോയിലെ അദ്ദേഹത്തിന്റെ പ്രധാന അനുകരണിയായിരുന്നു സ്ക്വാർസിയോൺ. ചിത്രത്തിന്റെ രചന ശില്പി ഫലകത്തിന്റെ രൂപത്തിൽ വരച്ചുകാട്ടുന്നു.
അവലംബം
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
ലോറ സെറേറ്റ
പതിനഞ്ചാം നൂറ്റാണ്ടിലെ ഇറ്റലിയിലെ മികച്ച ഹ്യൂമനിസ്റ്റ്, ഫെമിനിസ്റ്റ് എഴുത്തുകാരിൽ ഒരാളായിരുന്നു ലോറ സെറേറ്റ (ജീവിതകാലം: സെപ്റ്റംബർ 1469 - 1499). സ്ത്രീകളുടെ പ്രശ്‌നങ്ങൾ ആദ്യമായി അവതരിപ്പിച്ചത് സെറേറ്റയാണ്. 1488-92 കാലഘട്ടത്തിൽ ബ്രെസ്സിയ, വെറോണ, വെനീസ് എന്നിവിടങ്ങളിലെ മികച്ച പണ്ഡിതന്മാരിൽ ഒരാളായിരുന്നു സെറേറ്റ. മറ്റ് ബുദ്ധിജീവികൾക്ക് കത്തുകളുടെ രൂപത്തിൽ എഴുതിയതിലൂടെ അവർ പ്രശസ്തയായിരുന്നു. അവരുടെ കത്തുകളിൽ അവരുടെ വ്യക്തിപരമായ കാര്യങ്ങളും ബാല്യകാല ഓർമ്മകളും അടങ്ങിയിരിക്കുന്നു. കൂടാതെ സ്ത്രീകളുടെ വിദ്യാഭ്യാസം, യുദ്ധം, വിവാഹം എന്നിവപോലുള്ള തീമുകളും ചർച്ച ചെയ്തു. ആദ്യത്തെ മഹാനായ ഹ്യൂമനിസ്റ്റ് പെട്രാർക്കിനെപ്പോലെ, തന്റെ എഴുത്തിലൂടെ പ്രശസ്തിയും അമർത്യതയും തേടാമെന്ന് സെറേറ്റ അവകാശപ്പെട്ടു. അവരുടെ കത്തുകൾ ഒരു സാധാരണ പ്രേക്ഷകനെ ഉദ്ദേശിച്ചുള്ളതാണെന്ന് തോന്നുന്നു.
ജീവിതവും കരിയറും
1469 സെപ്റ്റംബറിൽ ബ്രെസിയയിൽ ഒരു ഉയർന്ന ക്ലാസ് കുടുംബത്തിലാണ് സെറേറ്റ ജനിച്ചത്. ഉറക്കമില്ലായ്മ അനുഭവിച്ച രോഗിയായ കുട്ടിയായിരുന്നു അവൾ. ആറ് മക്കളിൽ ആദ്യജാതയായിരുന്നു അവർ. അവർക്ക് മൂന്ന് സഹോദരന്മാരുണ്ടായിരുന്നു. ഇപ്പോളിറ്റോ, ഡാനിയേൽ, ബസിലിയോ, രണ്ട് സഹോദരിമാർ, ഡിയോഡാറ്റ, ഡയാന. പിതാവിന്റെ പദവി കാരണം അവരുടെ കുടുംബം ഇറ്റലിയിൽ വളരെ ജനസമ്മതിയുള്ളതായിരുന്നു. സിൽവെസ്ട്രോ സെറേറ്റോ ഒരു അഭിഭാഷകയും രാജാവിന്റെ മജിസ്‌ട്രേറ്റും അമ്മ വെറോണിക്ക ഡി ലെനോ പ്രശസ്ത ബിസിനസുകാരിയുമായിരുന്നു. അവരുടെ അച്ഛനും സെറേറ്റയും വിദ്യാഭ്യാസത്തിൽ വിശ്വസിച്ചിരുന്നതിനാൽ ഏഴാമത്തെ വയസ്സിൽ അവരുടെ പിതാവ് അവളെ കോൺവെന്റിലേക്ക് അയച്ചു. അവിടെ അവർ തന്റെ ജീവിതം ബൗദ്ധിക പ്രവർത്തനങ്ങൾക്കായി നീക്കിവച്ച് അക്കാദമിക് ആരംഭിച്ചു. മതപരമായ തത്ത്വങ്ങൾ, വായന, എഴുത്ത്, ലാറ്റിൻ എന്നിവ പഠിച്ചു. അദ്ധ്യാപികയും ഉപദേഷ്ടാവുമായി സെറേറ്റയുടെ ജീവിതത്തിൽ പ്രിയോറസിന് വലിയ സ്വാധീനമുണ്ടായിരുന്നു. മറ്റെല്ലാവരും എംബ്രോയിഡറിംഗ്, എഴുത്ത്, പഠനം എന്നിവ കൂടാതെ ഉറങ്ങുമ്പോൾ പ്രിയോറസ് സെറേറ്റയെ രാത്രി വൈകി പ്രഭാതം വരെ ഉപയോഗിക്കാൻ പഠിപ്പിച്ചു. ഏഴാമത്തെ വയസ്സിൽ അവരുടെ ടീച്ചർ ലാറ്റിൻ വ്യാകരണ കോഴ്‌സുകൾക്ക് വഴികാട്ടി. ഏഴാമത്തെ വയസ്സിൽ ടീച്ചർ ലാറ്റിൻ വ്യാകരണ കോഴ്‌സുകൾക്ക് വഴികാട്ടി. ഒരു സൂചി ഉപയോഗിച്ച് എങ്ങനെ ചിത്രങ്ങൾ വരയ്ക്കാമെന്നും അവർ അവളെ പഠിപ്പിച്ചു. അത് രാവും പകലും അവർ സ്വയം പരിശീലിച്ചു. കോൺവെന്റിൽ രണ്ടുവർഷത്തിനുശേഷം, ഒൻപതാം വയസ്സിൽ സഹോദരങ്ങളെ പരിപാലിക്കാൻ സെറേറ്റ വീട്ടിൽ വരണമെന്ന് അവരുടെ പിതാവ് അഭ്യർത്ഥിച്ചു. വീട്ടിൽ കുറച്ച് മാസങ്ങൾ ചിലവഴിച്ച ശേഷം കൂടുതൽ സ്കൂൾ പഠനത്തിനായി അവൾ കോൺവെന്റിലേക്ക് തിരിച്ചുപോയി. പന്ത്രണ്ടാം വയസ്സിൽ അവരുടെ വീട്ടിലെ വിവിധ ഉത്തരവാദിത്തങ്ങൾ ഏറ്റെടുക്കാൻ അച്ഛൻ അവളെ വീണ്ടും വിളിച്ചു. അക്കൂട്ടത്തിൽ, സഹോദരങ്ങളുടെ വിദ്യാഭ്യാസത്തിന് മേൽനോട്ടം വഹിക്കുകയും പിതാവിന്റെ സെക്രട്ടറിയായി സേവനം ചെയ്യുകയും ചെയ്തു. പ്രാഥമികാനന്തര പഠനത്തിന് അവരുടെ പിതാവ് വഴികാട്ടിയതായിരിക്കാം. ഈ സമയത്ത്, ഗണിതശാസ്ത്രം, ജ്യോതിഷം, കൃഷി, അവരുടെ പ്രിയപ്പെട്ട വിഷയം ധാർമ്മിക തത്ത്വചിന്ത എന്നിവയിൽ സെറേറ്റ വലിയ താല്പര്യം കാണിച്ചു.
പുറംകണ്ണികൾ
വർഗ്ഗം:1499-ൽ മരിച്ചവർ വർഗ്ഗം:1469-ൽ ജനിച്ചവർ വർഗ്ഗം:ഫെമിനിസ്റ്റുകൾ
ടെമി ഗിവ-തുബോസുൻ
ഒരു നൈജീരിയൻ-അമേരിക്കൻ ഹെൽത്ത് മാനേജർ, നൈജീരിയയിൽ രക്തം ട്രാൻഫ്യൂഷൻ മെച്ചപ്പെടുത്തുന്നതിനായി പ്രവർത്തിക്കുന്ന ഒരു ബിസിനസ്സ് എന്റർപ്രൈസ് ആയ ലൈഫ് ബാങ്കിന്റെ സ്ഥാപക (മുമ്പ് വൺ പെർസെന്റേജ് പ്രോജക്റ്റ്) എന്നിവയാണ്  ടെമി ഗിവ-തുബോസുൻ (ജനനം: ഒലുവോലി ഒലാമൈഡ് ഗിവ, ഡിസംബർ 1985)
ജീവിത കഥ
നൈജീരിയയിലെ ഒസുൻ സ്റ്റേറ്റ് ഇലാ ഒറംഗൂണിൽ ഒരു യൂണിവേഴ്സിറ്റി പ്രൊഫസറിനും സ്കൂൾ അധ്യാപികയ്ക്കുമായി ടെമി ജനിച്ചു. മാതാപിതാക്കളുടെ ആറ് മക്കളിൽ നാലാമത്തേതാണ്. അവരുടെ ജനന നാമങ്ങളിലൊന്നായ "ടെമിറ്റോപ്പ്" എന്നതിന്റെ ചുരുക്കത്തിൽ നിന്നാണ് "ടെമി" എന്ന പേര് വന്നത്.
അവർ പതിനഞ്ചുവയസ്സുവരെ ഇല, ഇലേഷ, ഇബാദാൻ എന്നിവിടങ്ങളിൽ വളർന്നു. അവർക്ക് പത്ത് വയസ്സുള്ളപ്പോൾ, അവരുടെ മാതാപിതാക്കൾ യുഎസ് ഡൈവേഴ്‌സിറ്റി ഇമിഗ്രന്റ് വിസ നേടി മൂന്ന് മുതിർന്ന സഹോദരങ്ങളോടൊപ്പം അമേരിക്കയിലേക്ക് പുറപ്പെട്ടു. 2001-ൽ, പതിനഞ്ചാം വയസ്സിൽ, അവരുടെ രണ്ട് ഇളയ സഹോദരങ്ങളോടൊപ്പം ചേരാൻ അവർ പോയി.
ടെമി മിനസോട്ടയിലെ ഒസ്സിയോ സീനിയർ ഹൈസ്കൂളിൽ ചേർന്നു. 2003-ൽ ബിരുദം നേടി. തുടർന്ന് മിനസോട്ട സ്റ്റേറ്റ് യൂണിവേഴ്സിറ്റി മൂർഹെഡിൽ ചേർന്നു. 2007-ൽ ബിരുദം നേടി. 2008-ൽ മോണ്ടെറിയിലെ മിഡിൽബറി ഇൻസ്റ്റിറ്റ്യൂട്ട് ഓഫ് ഇന്റർനാഷണൽ സ്റ്റഡീസിൽ ഗ്രാജുവേറ്റ് സ്കൂളിൽ ചേർന്നു. അവിടെ നിന്ന് 2010 ജൂലൈയിൽ ബിരുദം നേടി.
2009-ൽ, ഗ്രാജുവേറ്റ് സ്കൂളിൽ ഒന്നാം വർഷത്തിനുശേഷം, 2001 മുതൽ നൈജീരിയയിലെ അബുജയിലെ പാത്ത്സ് 2 ലെ ഡിപ്പാർട്ട്മെന്റ് ഫോർ ഇന്റർനാഷണൽ ഡവലപ്മെന്റിനായി അവർ ആദ്യമായി നൈജീരിയയിലേക്ക് മടങ്ങി. മൂന്നുമാസം നീണ്ടുനിന്ന പരിശീലന കാലം, ഐഷ എന്ന ദരിദ്രയായ അമ്മയുമായി കൂടിക്കാഴ്‌ച നടത്തുകയും അത് നൈജീരിയക്കാർക്കിടയിലെ മാതൃമരണ പ്രശ്‌നത്തെക്കുറിച്ച് ഗിവയെ ബോധ്യപ്പെടുത്തി.
2010 ജനുവരിയിൽ സ്വിറ്റ്സർലൻഡിലെ ജനീവയിലെ ലോകാരോഗ്യ സംഘടനയിൽ ഗ്രാജുവേറ്റ് ഫെലോഷിപ്പിന് പോയി. മോണ്ടെറിയിലെ മിഡിൽബറി ഇൻസ്റ്റിറ്റ്യൂട്ട് ഓഫ് ഇന്റർനാഷണൽ സ്റ്റഡീസിൽ ബിരുദം നേടിയ ആ വർഷം ജൂലൈ വരെ നീണ്ടുനിന്നു.
2010-ൽ മിനസോട്ടയിലെ ഫെയർവ്യൂ ഹെൽത്ത് സർവീസസിൽ ഹ്രസ്വമായി ജോലി ചെയ്തു.
2011 ഓഗസ്റ്റിൽ ഗ്ലോബൽ ഹെൽത്ത് കോർപ്സുമായി ഒരു കൂട്ടായ്മ ആരംഭിച്ചു. അടുത്ത വർഷം ഉഗാണ്ടയിലെ എംബാരാരയിൽ ചെലവഴിച്ചു. മില്ലേനിയം വില്ലേജസ് പ്രോജക്റ്റിനൊപ്പം ഐക്യരാഷ്ട്ര വികസന പദ്ധതിയുടെയും മില്ലേനിയം പ്രോമിസിന്റെയും ഒരു പദ്ധതിയിൽ പ്രവർത്തിച്ചു.
നൈജീരിയയിലേക്ക് പൂർണ്ണമായി മടങ്ങുക, ജോലി ചെയ്യുക
2012 ഓഗസ്റ്റിൽ ഗിവ നൈജീരിയയിലേക്ക് മടങ്ങി. ആ വർഷം സെപ്റ്റംബറിൽ ഇബാദാൻ സർവകലാശാലയിൽ വച്ച് അവർ വിവാഹിതയായി.
2012 ഫെബ്രുവരി മുതൽ 2013 ഒക്ടോബർ വരെ "ടെമി ഗിവ" എന്ന തൂലികാനാമത്തിൽ, രാജ്യം അഭിമുഖീകരിക്കുന്ന നിരവധി പ്രശ്നങ്ങളെക്കുറിച്ച് നൈജീരിയൻ യുവാക്കൾ കേന്ദ്രീകരിച്ചുള്ള വെബ് മാഗസിൻ വൈനൈജയെക്കുറിച്ച് ആഴ്ചതോറും കോളം എഴുതി. വാട്ട് വർക്ക്സ് എന്നായിരുന്നു കോളത്തിന്റെ പേര്.
ലാഗോസ് സ്റ്റേറ്റ് ഓഫീസ് ഓഫ് ഫെസിലിറ്റി മാനേജ്മെൻറുമായി 2013 ഡിസംബർ മുതൽ 2014 ജനുവരി വരെ ഗിവ പ്രവർത്തിച്ചിരുന്നു. സ്കൂളുകൾ, സ്മാരകങ്ങൾ, ആശുപത്രികൾ, സംസ്ഥാനം കൈകാര്യം ചെയ്യുന്ന മറ്റ് സൗകര്യങ്ങൾ എന്നിവ നവീകരിക്കുന്നതും ഇതിൽ ഉൾപ്പെടുന്നു.
2014 ജൂൺ മുതൽ 2015 ഒക്ടോബർ വരെ ഹോളിവുഡ്, ഹെൽത്ത് & സൊസൈറ്റി സ്ഥാപിച്ച എൻ‌ജി‌ഒയായ ഹോളിവുഡ് വർക്ക്‌ഷോപ്പുകളുടെ പ്രോഗ്രാം മാനേജരായിരുന്നു ഗിവ, “നൈജീരിയയിലെ ലാഗോസിലെ ചലച്ചിത്ര പ്രവർത്തകരുടെ ഒരു ഹബ് എന്ന് വിശേഷിപ്പിക്കപ്പെടുന്നു. അത് ചലച്ചിത്ര നിർമ്മാണവും വിതരണവും പരിശീലനവും ഗവേഷണവും പിന്തുണയ്ക്കുകയും നൽകുകയും ചെയ്യുന്നു. നൈജീരിയയിൽ എബോള ഭയപ്പെടുത്തുന്നതിനിടയിൽ 2014 ഓഗസ്റ്റിൽ പ്രോഗ്രാം മാനേജർ എന്ന നിലയിലുള്ള തന്റെ വേഷത്തിൽ, ഹോളിവുഡ് ചലച്ചിത്ര പ്രവർത്തകരുമായി സഹകരിച്ച് സംഘടന സൃഷ്ടിച്ച പബ്ലിക് സർവീസ് പ്രഖ്യാപനങ്ങളുടെ മേൽനോട്ടത്തിനും, എബോളയുടെ ഇരകളാകാതിരിക്കാനുള്ള ആരോഗ്യകരമായ വഴികളെക്കുറിച്ച് നൈജീരിയക്കാരെ നന്നായി ബോധവൽക്കരിക്കാനും ഗിവ സഹായിച്ചു.
ഒരു ശതമാനം പ്രോജക്റ്റ്
2012 മെയ് 21 ന് ടെമി ഒരു സർക്കാരിതര സംഘടന സ്ഥാപിച്ചു, രക്തക്ഷാമം അവസാനിപ്പിക്കുക, രക്തം ആവശ്യമുള്ള ആർക്കും രക്തദാനത്തിന്റെ പ്രാധാന്യത്തെക്കുറിച്ച് ആളുകളെ ബോധവത്കരിക്കുക, രക്തദാനത്തെക്കുറിച്ചുള്ള ആളുകളുടെ ഭയം, മുൻവിധി, കെട്ടുകഥകൾ, നിസ്സംഗത എന്നിവ മറികടക്കുക, നൈജീരിയയിൽ രക്തബാങ്കുകളിൽ രക്തത്തിന്റെ കാര്യക്ഷമമായ വിതരണ ശൃംഖല വർദ്ധിപ്പിക്കുക തുടങ്ങിയ ലക്ഷ്യത്തോടെ "വൺ പെർസന്റ് ബ്ലഡ് ഡൊണേഷൻ എൻലൈറ്റ്മെന്റ് ഫൗണ്ടേഷൻ" അല്ലെങ്കിൽ വൺ പെർസെന്റേജ് പ്രോജക്റ്റ് രൂപീകരിച്ചു. ഒലുവലോണി ഒലമൈഡ് ഗിവ, ഇയിനോലുവ അബോയ്ജി, മുസ്തഫ മാരുഫ് ഡാമിലോള, ഒലുവാസുൻ ഒഡെവാലെ, അക്കിന്റുണ്ടെ ഓയ്‌ബോഡ്, മേരി ഒയിഫുഗ, ഹിസ്കീയ ഒലയങ്ക ഷോബിയേ, കൊളവോൾ ഒലതുബോസുൻ എന്നിവരായിരുന്നു സ്ഥാപക ബോർഡ് ഓഫ് ട്രസ്റ്റികൾ.
ലൈഫ് ബാങ്ക്
നൈജീരിയയിലെ രക്തക്ഷാമം പരിഹരിക്കുന്നതിനായി 2016 ജനുവരിയിൽ ടെമി ലൈഫ് ബാങ്ക് എന്ന ബിസിനസ്സ് സംഘടന സ്ഥാപിച്ചു. അവരുടെ ആദ്യത്തെ കുഞ്ഞിന്റെ ജനനവും ആ അനുഭവത്തിൽ നിന്നുള്ള സങ്കീർണതകളും സ്ഥാപിതത്തിന് പ്രചോദനമായി. ട െക്നോളജി ആൻഡ് ലോജിസ്റ്റിക്സ് കമ്പനി ലാഗോസ് ആസ്ഥാനമാക്കി, യാബയിലെ കോ-ക്രിയേഷൻ ഹബിൽ ഇൻകുബേറ്റ് ചെയ്തു. 2017 ജനുവരിയിലെ കണക്കനുസരിച്ച് സംസ്ഥാനത്തൊട്ടാകെയുള്ള 2000 പിന്റ് രക്തം രോഗികൾക്ക് എത്തിക്കാൻ കമ്പനി സഹായിച്ചിട്ടുണ്ട്.
2016 ഓഗസ്റ്റ് 31 ന്, നൈജീരിയയിലെ ആദ്യ സന്ദർശന വേളയിൽ മാർക്ക് സക്കർബർഗുമായി അവർ കണ്ടുമുട്ടി. അടുത്ത ദിവസം നടന്ന ടൗൺഹാൾ മീറ്റിംഗിൽ സക്കർബർഗ് പരാമർശിച്ച രണ്ട് സ്ത്രീകളിൽ ഒരാളായിരുന്നു അവർ. അവരുടെ സൃഷ്ടിയെക്കുറിച്ച് സക്കർബർഗ് പറഞ്ഞിരുന്നു. "എല്ലാവർക്കും ഇതുപോലൊന്ന് നിർമ്മിക്കാനുള്ള അവസരം ഉണ്ടെങ്കിൽ, ലോകം ഒരു മികച്ച സ്ഥലമായിരിക്കും.....ഞാൻ ഒരുപാട് വ്യത്യസ്ത നഗരങ്ങളിൽ പോയിട്ടുണ്ട്. ലോകമെമ്പാടുമുള്ള ആളുകൾ അതുപോലുള്ള കാര്യങ്ങൾ നിർമ്മിക്കാൻ ശ്രമിക്കുന്നു. അവർ അത് ശരിക്കും പിൻതുണ നേടുകയാണെങ്കിൽ, നൈജീരിയയെ മാത്രമല്ല, ലോകമെമ്പാടുമുള്ള രാജ്യങ്ങളെയും ശക്തിയായി സ്വാധീനിക്കുന്ന ഒരു മാതൃക അവർ പ്രദർശിപ്പിക്കും."
മീറ്റിംഗിൽ, ടെമി ക്വാർട്സിനോട് പറഞ്ഞു, “മാർക്കിന്റെ സന്ദർശനം വർഷങ്ങളുടെ ജോലിയുടെയും ഞങ്ങൾ ചെയ്യാൻ ശ്രമിക്കുന്നതിന്റെയും സാധൂകരണമാണ്.
ബിബിസി 100
2014-ൽ ഗിവയെ ബിബിസി 100 വനിതകളിൽ ഒരാളായി പട്ടികപ്പെടുത്തി. മുതിർന്ന ബ്രോഡ്കാസ്റ്റർ ഫൺമി അയണ്ട, നൈജീരിയയിലെ മുൻ വിദ്യാഭ്യാസ മന്ത്രി ഒബിയാഗെലി എസെക്വെസിലി എന്നിവർക്കൊപ്പം പട്ടികയിലെ മൂന്നാമത്തെ നൈജീരിയക്കാരിയായിരുന്നു അവർ. പട്ടികയിലെ ഏറ്റവും ചെറുപ്പം കൂടിയായിരുന്നു അവർ. സെലക്ഷനിൽ അവരെ "ഇപ്പോഴും ഭാവിയിലും ശ്രദ്ധിക്കാൻ" എന്ന് വിശേഷിപ്പിച്ചു.
TEDxEuston
2016-ൽ ലണ്ടൻ ആസ്ഥാനമായുള്ള TEDxEuston Salon പരിപാടിയിൽ ഒരു പ്രസംഗം നടത്താൻ ഗിവയെ ക്ഷണിച്ചു. "ഹെൽത്ത് കെയർ ഈസ് എ റൈറ്റ്" എന്നായിരുന്നു അവരുടെ പ്രസംഗം.
YNaija 100
2017 മാർച്ചിൽ നൈജീരിയയിലെ ഏറ്റവും പ്രചോദനം നൽകുന്ന 100 വനിതകളിൽ ഒരാളായി ഗിവ തിരഞ്ഞെടുക്കപ്പെട്ടു.
വേൾഡ് ഇക്കണോമിക് ഫോറം ഇന്നൊവേറ്റേഴ്സ്
2017 മെയ് മാസത്തിൽ ആഫ്രിക്കയെക്കുറിച്ചുള്ള വേൾഡ് ഇക്കണോമിക് ഫോറം "അവസരങ്ങൾ സൃഷ്ടിക്കുന്നതിലും നാലാം വ്യാവസായിക വിപ്ലവത്തിന് പ്രദേശം ഒരുക്കുന്നതിലും സ്ത്രീകൾ വഹിക്കുന്ന നല്ല പങ്ക് പ്രകടമാക്കുന്ന ആറ് സംരംഭകരുടെ" ഭാഗമായി അവർ തിരഞ്ഞെടുക്കപ്പെട്ടു.
ക്വാർട്സ് ആഫ്രിക്കൻ ഇന്നൊവേറ്റേഴ്സ് പട്ടിക
മെയ് 5, 2017 ന്, ഫിനാൻസ്, ഹെൽത്ത് കെയർ, വിദ്യാഭ്യാസം, കൃഷി, ഡിസൈൻ തുടങ്ങി നിരവധി മേഖലകളിൽ നേതൃത്വവും നിയന്ത്രണവും ഏറ്റെടുക്കുന്ന "30 ലധികം ആഫ്രിക്കക്കാരുടെ" വാർഷിക Quartz (publication)ക്വാർട്സ് ആഫ്രിക്കൻ ഇന്നൊവേറ്റേഴ്സ് പട്ടികയിൽ ഗിവ പട്ടികപ്പെടുത്തി."
ജാക്ക് മായുടെ ആഫ്രിക്ക നെറ്റ്പ്രീനിയർ സമ്മാനം
2019 നവംബർ 16 ന് ഘാനയിലെ അക്രയിൽ നടന്ന ജാക്ക് മായുടെ ആഫ്രിക്ക നെറ്റ്പ്രീനിയർ സമ്മാന ജേതാവായി ഗിവയെ തിരഞ്ഞെടുത്തു. ലൈഫ് ബാങ്കിനുള്ള വിജയം 250,000 ഡോളറായിരുന്നു. ആഫ്രിക്കയിലെ 54 രാജ്യങ്ങളിൽ 50 എണ്ണത്തിൽ നിന്ന് പതിനായിരത്തിലധികം സ്റ്റാർട്ടപ്പുകളിൽ നിന്നാണ് സമ്മാനത്തിന് അപേക്ഷ ലഭിച്ചത്.
സ്വകാര്യ ജീവിതം
എഴുത്തുകാരനും ഭാഷാ പണ്ഡിതനുമായ അവരുടെ ഭർത്താവ് കോല ടുബോസുനും അവരുടെ മകൻ എനിയാഫെയും ഒപ്പം ടെമി ലാഗോസിൽ താമസിക്കുന്നു.
പുറം കണ്ണികൾ
വർഗ്ഗം:ബി.ബി.സി. 100 സ്ത്രീകൾ വർഗ്ഗം:1985-ൽ ജനിച്ചവർ
അതെരിച്ചിപുതെരിച്ചിപൗലോൽറ്റ്സ്‌ജങ്ക
ഫിൻലാന്റിലെ ലാപ്‌ലാന്റിലുള്ള ഒരു തണ്ണീർത്തടമാണ് അതെരിച്ചിപുതെരിച്ചിപൗലോൽറ്റ്സ്‌ജങ്ക Äteritsiputeritsipuolilautatsijänkä.35 അക്ഷരങ്ങളുള്ള ഇതിന്റെ പേര് ഫിൻലൻഡിലെ ഏറ്റവും ദൈർഘ്യമേറിയ സ്ഥലനാമമാണ്. കൂടാതെ സ്‌പെയ്‌സുകളോ ഹൈഫനുകളോ ഉള്ള പേരുകൾ ഉൾപ്പെടുത്തിയിട്ടുണ്ടെങ്കിൽ യൂറോപ്പിലെ ഏറ്റവും ദൈർഘ്യമേറിയ മൂന്നാമത്തെ പേരാണിത്. ബ്രെക്‌സിറ്റ് പൂർത്തിയായ 2020 ജനുവരി 31 മുതൽ യൂറോപ്യൻ യൂണിയനിലെ ഏറ്റവും ദൈർഘ്യമേറിയ ഔദ്യോഗിക സ്ഥലനാമം കൂടിയാണിത്. യുണൈറ്റഡ് കിംഗ്ഡത്തിലെ വെയ്ൽസിലെ ഒരു ഗ്രാമമായ Llanfairpwllgwyngyllgogerychwyrndrobwlllantysiliogogogoch എന്ന പേരിലാണ് ഈ റെക്കോർഡ് മുമ്പ് ഉണ്ടായിരുന്നത്.
അവലംബം
വർഗ്ഗം:തണ്ണീർത്തടങ്ങൾ
ധോൻ ചോലേച്ച
ഒരു ചെറിയ പെൺകുട്ടിയെയും പ്രായമായ ഒരു ചെറിയ ആടിനെയും കുറിച്ചുള്ള നേപ്പാളിലെ ഒരു നാടോടി കഥയാണ് ധോൻ ചോലേച്ചാ (നേപ്പാളി: धोन चोलेचा). കാഠ്മണ്ഡു താഴ്‌വരയിലെ നെവാർ സമൂഹത്തിലെ കുട്ടികളുടെ ഏറ്റവും അറിയപ്പെടുന്ന കഥയാണിത്. പുന്തഖു മൈഞ്ച (पुन्थखु मैंचा) എന്ന കൊച്ചു പെൺകുട്ടിയെക്കുറിച്ചും അവരുടെ ക്രൂരയായ രണ്ടാനമ്മയുടെ കൈകളാൽ അവൾ അനുഭവിക്കുന്ന മോശം പെരുമാറ്റത്തെക്കുറിച്ചും അതിൽ പറയുന്നുണ്ട്. ധോൻ ചോലേച്ച എന്നാൽ നേപ്പാൾ ഭാഷയിൽ "പ്രായമായ ആട്" എന്നാണ് അർത്ഥമാക്കുന്നത്.
പുന്തക്കു മൈഞ്ച
പുന്തഖു മൈഞ്ച എന്നൊരു കൊച്ചു പെൺകുട്ടിയുണ്ടായിരുന്നു. അവളുടെ അമ്മ വളരെ ചെറുപ്പത്തിൽ തന്നെ മരിച്ചതിനാൽ അവളുടെ അച്ഛൻ വീണ്ടും വിവാഹം കഴിച്ചു. ഒരു മകൾ ജനിച്ചു. അതിനു ശേഷം പുന്തക്കു മയിഞ്ചയുടെ ജീവിതം ദുസ്സഹമായി. അവളുടെ രണ്ടാനമ്മ ക്രൂരയായ ഒരു സ്ത്രീയായിരുന്നു. അവൾ അവളെ വീട്ടുജോലികളെല്ലാം ചെയ്യിക്കുകയും വളരെ കുറച്ച് ഭക്ഷണം നൽകുകയും ചെയ്യും. പുന്തഖു മൈഞ്ചയ്ക്ക് അവരുടെ പ്രായമായ ആട് ധോൻ ചോലേച്ചയെയും മേയ്ക്കാൻ കൊണ്ടുപോകേണ്ടി വന്നു.
ധോൻ ചോലേച്ച
കഠിനാധ്വാനവും മോശം ഭക്ഷണവും ഉണ്ടായിരുന്നിട്ടും, പുന്തക്കു മൈഞ്ച എപ്പോഴും ആരോഗ്യവതിയും നല്ല ഭക്ഷണം കഴിക്കുന്നവളുമായി കാണപ്പെട്ടു. അതിനാൽ, ധോൻ ചോലേച്ചയെ മേയ്ക്കാൻ കൊണ്ടുപോയപ്പോൾ മൂത്ത സഹോദരിയെ ചാരപ്പണി ചെയ്യാൻ രണ്ടാനമ്മ മകളോട് പറഞ്ഞു. പുന്തഖു മൈഞ്ച എത്ര കഠിനമായ ജീവിതമാണ് നയിച്ചതെന്ന് ആടിന് അറിയാമായിരുന്നു. അതിനാൽ അവളെ വളരെയധികം സ്നേഹിച്ചു. രണ്ടുപേരും മേച്ചിൽ സ്ഥലത്തെത്തുമ്പോൾ, ആട് പുന്തക്കു മൈഞ്ചയ്ക്ക് ഒരു സ്വാദിഷ്ടമായ ഭക്ഷണം ഛർദ്ദിക്കും, അതുകൊണ്ടാണ് അവൾ നന്നായി കാണപ്പെട്ടത്.
രണ്ടാനമ്മ താൻ കണ്ട കാര്യം അമ്മയോട് പറഞ്ഞു. പുന്തക്കു മൈഞ്ചയ്ക്ക് ഇനി ഭക്ഷണം ലഭിക്കാതിരിക്കാൻ അസൂയാലുവായ സ്ത്രീ ധോൻ ചോലേച്ചയെ കൊല്ലാൻ പദ്ധതിയിട്ടു. തന്റെ പ്രിയപ്പെട്ട ധോൻ ചോലേച്ചയെ ഒരു കുടുംബ വിരുന്നിനായി അറുക്കാൻ പോകുന്നു എന്നറിഞ്ഞപ്പോൾ പുന്തഖു മൈഞ്ച വിഷമിച്ചു. വൃദ്ധയായ ആട് അവളെ ആശ്വസിപ്പിക്കാൻ ശ്രമിച്ചു. ആടിന്റെ അസ്ഥികൾ അവരുടെ തോട്ടത്തിൽ കുഴിച്ചിടാൻ നിർദ്ദേശിച്ചു. ആ സ്ഥലത്ത് ഒരു അത്തിമരം വളരും. അവൾക്ക് അതിന്റെ ഫലം കഴിക്കാൻ സാധിക്കും.
ഭൂതങ്ങൾ
പുന്തക്കു മൈഞ്ച അസുഖം നടിച്ച് വിരുന്നിന് പോയില്ല. പിന്നീട്, അവൾ അസ്ഥികൾ ശേഖരിച്ച് പൂന്തോട്ടത്തിൽ കുഴിച്ചിട്ടു. ധോൻ ചോലേച്ച പറഞ്ഞതുപോലെ അവിടെ ഒരു അത്തിമരം വളർന്നു. ഒരു ദിവസം, അവൾ മരത്തിന്റെ പഴങ്ങൾ തിന്നുകൊണ്ടിരുന്ന ഒരു കൊമ്പിൽ ഇരിക്കുമ്പോൾ, ഒരു വൃദ്ധ ദമ്പതികളുടെ വേഷം ധരിച്ച രണ്ട് ലഖേയർ (ഭൂതങ്ങൾ) വന്ന്, കുറച്ച് പഴങ്ങൾ താഴെ എറിയാൻ അവളോട് ആവശ്യപ്പെട്ടു. അവൾ അങ്ങനെ ചെയ്തു. പക്ഷേ ഭൂതങ്ങൾ അവ മണ്ണിൽ വീണെന്ന് പറഞ്ഞു കുറച്ചുകൂടി എടുത്ത് എറിയാൻ അവളോട് ആവശ്യപ്പെട്ടു.
പുന്തക്കു മൈഞ്ച മരത്തിൽ നിന്ന് ഇറങ്ങിയപ്പോൾ അവർ അവളെ അവരുടെ വീട്ടിലേക്ക് കൊണ്ടുപോയി. അവിടെ ഭൂതങ്ങൾ പുന്തഖു മൈഞ്ചയോട് കുളിക്കാൻ പോകുമ്പോൾ അത്താഴത്തിന് പരന്നപ്പം തയ്യാറാക്കാൻ പറഞ്ഞു.
എലി
അവൾ പരന്നപ്പം പാകം ചെയ്യുമ്പോൾ, ഒരു ദ്വാരത്തിൽ നിന്ന് ഒരു എലി പുറത്തേക്ക് ഓടി. "നിങ്ങൾക്ക് എന്തെങ്കിലും കേൾക്കണമെങ്കിൽ എനിക്ക് ഒരു ഫ്ലാറ്റ് ബ്രെഡ് തരൂ" എന്ന് പറഞ്ഞു. അങ്ങനെ പുന്തക്കു മൈഞ്ച എലിക്ക് ഒരു പരന്ന റൊട്ടി കൊടുത്തു. അത് വീണ്ടും പ്രത്യക്ഷപ്പെട്ട് അതേ കാര്യം പറഞ്ഞു. അവൾ മറ്റൊന്ന് കൂടി കൊടുത്തു. മൂന്നാം തവണയും എലി വന്നു, അവൾ മറ്റൊന്ന് കൊടുത്തു.
അപ്പോൾ എലി പറഞ്ഞു, "ഇവർ ശരിക്കും ലഖേയ്‌കളാണ്, അവർ നിങ്ങളെ ഭക്ഷിക്കാൻ തയ്യാറെടുക്കുകയാണ്. നിങ്ങൾക്ക് കഴിയുന്നത്ര സ്വർണ്ണം, വെള്ളി, രത്നങ്ങൾ, മറ്റ് നിധികൾ എന്നിവ പൊതിയുക, ഓടിപ്പോകുക, പോകുന്നതിന് മുമ്പ്, നിങ്ങൾ ഓരോ പടിയിലും തുപ്പുക. കൂടാതെ ഗോവണി, ഓരോന്നിലും ഒരു കഷണം കരി ഇടുക."
പിശാചുക്കൾ തിരികെ വന്ന് വാതിലിൽ മുട്ടി വിളിച്ചു, എന്നാൽ ഓരോ തവണയും തുപ്പലിന്റെ ഗ്ലോബും കരിയുടെ കഷണവും "അതെ", "ശരി" എന്ന് മറുപടി നൽകി. ഒടുവിൽ, പിശാചുക്കൾ നിർബന്ധിച്ച് അകത്തേക്ക് കടന്നു. അവൾ പോയി എന്ന് കണ്ടെത്തി. പുന്തഖു മൈഞ്ച നിധികളുമായി വീട്ടിലെത്തി. സംഭവിച്ചതെല്ലാം അവളുടെ വീട്ടുകാരോട് പറഞ്ഞു. അത്യാഗ്രഹിയായ രണ്ടാനമ്മ കൂടുതൽ സമ്പത്ത് നേടാൻ തന്റെ മകളെയും അയയ്ക്കാൻ തീരുമാനിച്ചു.
അക്ഷമയായ മകൾ
അങ്ങനെ രണ്ടാനമ്മയുടെ മകൾ മരത്തിൽ ഇരുന്നു. പ്രതീക്ഷിച്ചതുപോലെ ഭൂതങ്ങൾ വന്നു. അവർ അവളെ വീട്ടിലേക്ക് കൊണ്ടുപോയി, അവർ കഴുകാൻ പോകുമ്പോൾ പരന്ന അപ്പം തയ്യാറാക്കാൻ പറഞ്ഞു. ഒരു പരന്ന റൊട്ടി ആവശ്യപ്പെട്ട് എലി ആവർത്തിച്ച് വന്നപ്പോൾ, അവൾ പ്രകോപിതയായി. ചുവന്ന ചൂടുള്ള ചട്ടുകം കൊണ്ട് അതിൽ തൊട്ടു, അതിനെ അതിന്റെ ദ്വാരത്തിലേക്ക് തിരികെ അയച്ചു. എലി അവളോട് ഒന്നും പറയാത്തതിനാൽ എന്താണ് സംഭവിക്കാൻ പോകുന്നതെന്ന് അവൾക്കറിയില്ല. ഭൂതങ്ങൾ തിരിച്ചെത്തി, മൂവരും പരന്നപ്പം കഴിച്ച് ഉറങ്ങാൻ കിടന്നു. പെൺകുട്ടി നടുവിൽ ഉറങ്ങുന്നു.
അടുത്ത ദിവസം, സ്വർണ്ണവും വെള്ളിയുമായി മകൾ മടങ്ങിയെത്തുന്നത് പ്രതീക്ഷിച്ച് രണ്ടാനമ്മ മുടി ചീകുകയായിരുന്നു. ഒരു കാക്ക മേൽക്കൂരയിലിരുന്ന് പറഞ്ഞുകൊണ്ടേയിരുന്നു: "മകൾ അസ്ഥികൂടമാകുമ്പോൾ അമ്മ സ്വയം സുന്ദരിയാകുന്നു." കാക്ക എന്താണ് പറയാൻ ശ്രമിക്കുന്നതെന്ന് ആശ്ചര്യപ്പെട്ടു, അവൾ മേൽക്കൂരയിലേക്ക് കയറി വിദൂരതയിലേക്ക് നോക്കി. അസുരന്റെ വീട്ടിൽ മകളുടെ അസ്ഥികൾ ഉണങ്ങാൻ സൂക്ഷിച്ചു വച്ചിരിക്കുന്നത് അവൾ കണ്ടു. അതുകണ്ട അവൾ മാറിടത്തിൽ അടിച്ചു കരഞ്ഞു.
പ്രസിദ്ധീകരണങ്ങൾ
1966-ൽ പ്രസിദ്ധീകരിച്ച നേപ്പാൾ ഭാഷയിലെ നാടോടിക്കഥകളുടെ സമാഹാരത്തിൽ ധോൻ ചോലേച്ചയുടെ കഥ ഉൾപ്പെടുത്തിയിട്ടുണ്ട്. ഇംഗ്ലീഷ്, ഫ്രഞ്ച്, ജാപ്പനീസ് പരിഭാഷകളും പ്രസിദ്ധീകരിച്ചിട്ടുണ്ട്.
അവലംബം
വർഗ്ഗം:ഏഷ്യൻ നാടോടിക്കഥകൾ
ധൗമർജ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ധൗമർജ. ലുധിയാന ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ധൗമർജ സ്ഥിതിചെയ്യുന്നത്. ധൗമർജ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ധൗമർജ ൽ 165 വീടുകൾ ഉണ്ട്. ആകെ ജനസംഖ്യ 790 ആണ്. ഇതിൽ 427 പുരുഷന്മാരും 363 സ്ത്രീകളും ഉൾപ്പെടുന്നു. ധൗമർജ ലെ സാക്ഷരതാ നിരക്ക് 68.35 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ധൗമർജ ലെ 6 വയസ്സിനു താഴെയുള്ള കുട്ടികളുടെ എണ്ണം 65 ആണ്. ഇത് ധൗമർജ ലെ ആകെ ജനസംഖ്യയുടെ 8.23 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 260 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 228 പുരുഷന്മാരും 32 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 87.69 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 38.85 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ധൗമർജ ലെ 398 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
വിവാഹം ഇന്ത്യയിൽ
ഏതൊരു രാജ്യത്തെയും പോലെ ഇന്ത്യയിലും വിവാഹം നിയമപരമായ ഒരു ബന്ധമാണ്. ഇത് പങ്കാളിയുടേയും കുട്ടികളുടെയും സ്വകാര്യസ്വത്തിനും അവകാശങ്ങൾക്കും നിയമം അനുശാസിക്കുന്ന രീതിയിൽ സംരക്ഷണം നൽകുന്നു. പ്രായപൂർത്തിയായ പുരുഷനും സ്ത്രീക്കും മതത്തിന്റെയും അവരുടെ ബന്ധുജനങ്ങളുടേയും അനുവാദത്തോടെ ഒന്നിച്ചു ജീവിക്കാനും ലൈംഗികബന്ധത്തിൽ ഏർപ്പെടാനും കുട്ടികൾക്ക് ജന്മം കൊടുക്കാനും അനുവാദം കൊടുക്കുന്ന ഒരു പരമ്പരാഗത ചടങ്ങ് കൂടിയാണ് വിവാഹം. ഇന്ത്യയിൽ വിവിധ മതക്കാർക്ക് വ്യത്യസ്ത ആചാരങ്ങളോടെയാണ് വിവാഹം നടക്കുന്നത്. ജാതി, മതം, സാമ്പത്തികം, തൊഴിൽ, നിറം എന്നിവ പങ്കാളിയെ തിരഞ്ഞെടുക്കുമ്പോൾ പലപ്പോഴും ഒരു പ്രധാന ഘടകം ആകാറുണ്ട്. വ്യക്തികൾ സ്വന്തം ഇഷ്ടപ്രകാരമോ പ്രണയിച്ചോ വിവാഹം കഴിക്കുന്നതിനെ പ്രണയവിവാഹം എന്നറിയപ്പെടുന്നു. ജാതിമത ആചാരങ്ങൾ ഒന്നുമില്ലാതെ പ്രായപൂർത്തിയായ വ്യക്തികൾക്ക് ഇന്ത്യയിൽ സ്പെഷ്യൽ മാര്യേജ് ആക്റ്റ് പ്രകാരം വിവാഹം ചെയ്യാവുന്നതാണ്.
വിവാഹപ്രായം
ശൈശവ വിവാഹ നിരോധന നിയമം,2006 പ്രകാരം വിവാഹ സമയത്ത് വരന് 21 വയസ്സും വധുവിന് 18 വയസ്സും പൂർത്തിയായിരിക്കണം.
ക്രിസ്ത്യൻ വിവാഹം
വർഗ്ഗം:വിവാഹം
ഇന്ത്യയിലെ തർക്ക ബാധിത മേഖലകൾ
ഇന്ത്യ അയൽ രാജ്യങ്ങളായ ചൈന, പാകിസ്ഥാൻ, നേപ്പാൾ എന്നിവയുമായി അതിർത്തി പ്രശ്‌നങ്ങൾ നേരിടുന്നു. ഇന്ത്യ ബംഗ്ലാദേശുമായും ശ്രീലങ്കയുമായും അതിർത്തി തർക്കങ്ങൾ പരിഹരിച്ചു. തായ്‌വാനുമായും റിപ്പബ്ലിക് ഓഫ് ചൈനയുമായും അതിർത്തി തർക്കവുമുണ്ട്.
പുറംകണ്ണികൾ
വർഗ്ഗം:ഇന്ത്യയിലെ തർക്കപ്രദേശങ്ങൾ
ജോസഫ് പുലിക്കുന്നേൽ
കേരളത്തിൽ കത്തോലിക്കാസഭയിലെ പരിഷ്കരണവാദിയും സഭയിലെ പുരോഹിതനേതൃത്വത്തിന്റെ തീവ്രവിമർശകനുമാണ് ജോസഫ് പുലിക്കുന്നേൽ. 1932 ഏപ്രിൽ 14-ന്‌ ഭരണങ്ങാനത്തു ജനിച്ചു. കത്തോലിക്കാ സഭയിലെ നവീകരണത്തെ ലക്ഷ്യമാക്കിയുള്ള പ്രവർത്തനങ്ങളിൽ ശ്രദ്ധകേന്ദ്രീകരിക്കുന്നതിനു മുന്പ്, അദ്ധ്യാപനവും രാഷ്ട്രീയവും അദ്ദേഹത്തിന്റെ പ്രവർത്തനമേഖലകളായിരുന്നിട്ടുണ്ട്. കോഴിക്കോട്‌ ദേവഗിരി കോളജിൽ അദ്ധ്യാപകനായിരുന്നു. കേരള യൂണിവേഴ്‌സിറ്റി സെനറ്റ്‌ മെമ്പറായും കെ.പി.സി.സി അംഗമായും പ്രവർത്തിച്ചിട്ടുണ്ട്‌. കേരളാ സംസ്ഥാന കോൺഗ്രസ് കമ്മിറ്റിയിൽ (കെ.പി.സി.സി.) അംഗമായിരുന്നിട്ടുള്ള പുലിക്കുന്നേൽ, കോൺഗ്രസ് കക്ഷിയിൽ നിന്നു വിഘടിച്ചുപോയവർ ചേർന്ന് 1964-ൽ രൂപം കൊടുത്ത കേരളാ കോൺഗ്രസ്സിന്റെ സ്ഥാപകനേതാക്കളിൽ ഒരാൾ കൂടിയാണ്. 2017 ഡിസംബർ 28 ന് മരണമടഞ്ഞു.
വിമർശകൻ
പതിനാറാം നൂറ്റാണ്ടിൽ പോർത്തുഗീസുകാരുടെ ആഗമനത്തോടെ തുടങ്ങിയ വിദേശമേൽക്കോയ്മയ്ക്കു മുൻപ് നിലവിലിരുന്ന ഭരണവ്യവസ്ഥയിൽ കേരളക്രിസ്ത്യാനികളുടെ ഓരോ പള്ളിയും സ്വതന്ത്രമായിരുന്നെന്നും, പള്ളിയുടെ സമ്പത്തും ഭരണവും, അതിലെ പ്രായപൂർത്തിയായ എല്ലാ അംഗങ്ങളും ചേർന്ന പള്ളിയോഗത്തിൽ നിക്ഷിപ്തമായിരുന്നെന്നും പോർത്തുഗീസ് മേൽക്കോയ്മക്കു കീഴിൽ നടപ്പായ പാശ്ചാത്യമാതൃകയിലുള്ള സഭാഘടനയാണ് ഇതിന് അന്ത്യം കുറിച്ചതെതെന്നും പുലിക്കുന്നേൽ ചൂണ്ടിക്കാട്ടുന്നു. കേരളത്തിലെ കത്തോലിക്കാസഭയുടെ പാശ്ചാത്യസഭാമാതൃകയിലുള്ള അധികാരഘടനയുടെ തലപ്പത്തിരിക്കുന്ന പുരോഹിതനേതൃത്വത്തിന് റോമിലെ മാർപ്പാപ്പയോടല്ലാതെ സാധാരണവിശ്വാസികളോടോ ദേശീയമായ നിയമവ്യവസ്ഥകളോടോ ഉത്തരവാദിത്തമോ വിധേയത്വമോ ഇല്ലെന്നും, രാഷ്ട്രീയ കൊളോണിയലിസത്തിന്റെ തിരോധാനത്തിനു ശേഷവും തുടരുന്ന മത-സാമ്പത്തിക കൊളോണിയലിസത്തിന്റെ ഭാഗമാണതെന്നുമാണ് അദ്ദേഹത്തിന്റെ പക്ഷം.
സഭയുടെ സേവനസംരംഭങ്ങളുടെ നടത്തിപ്പിലുള്ള ക്രമക്കേടുകളേയും അഴിമതിയേയും, പൗരോഹിത്യത്തിന്റെ ആഡംബരഭ്രമത്തേയും വിമർശിക്കുന്ന അദ്ദേഹം, മാമ്മോദീസാക്കു പോലും വിലപേശുന്ന പുരോഹിതസംസ്കാരം വളരുമ്പോൾ, ശുഷ്കമായ ആചാരങ്ങൾ കൊണ്ട് ബുദ്ധിയുള്ള വിശ്വാസികളെ സഭയിൽ നിലനിർത്താമെന്നു പുരോഹിതർ ചിന്തിക്കുന്നതായി കുറ്റപ്പെടുത്തുന്നു.
'ഓശാന' മാസിക
സഭയുടെ അധികാരസംവിധാനങ്ങളിൽ സാധാരണവിശ്വാസികൾക്കു കൂടുതൽ പങ്കു കിട്ടും വിധമുള്ള സമൂലപരിവർത്തനത്തിനു വേണ്ടി വാദിക്കുന്ന പുലിക്കുന്നേൽ, 'ഓശാന' എന്ന ആനുകാലികത്തിന്റെ സ്ഥാപകനും പത്രാധിപരുമാണ്. സഭാനേതൃത്വത്തിനെതിരെയുള്ള വിമർശനങ്ങൾക്ക് അദ്ദേഹത്തിന്റെ മുഖ്യമാധ്യമമാണ് ഈ പത്രിക. സഭയുടെ സംഘടനയിലും, സഭാസ്ഥാപനങ്ങളുടെ നടത്തിപ്പിലും, ദൈവശാസ്ത്രത്തിന്റെ വിശകലന-നിഗമനങ്ങളിലും, "സുവിശേഷഗന്ധിയായ പരിവർത്തനവും നവീകരണവും" ആണ് ഈ പ്രസിദ്ധീകരണം ലക്ഷ്യം വയ്ക്കുന്നതെന്ന് 'ഓശാന' മാസികയുടെ ആദ്യലക്കത്തിൽ ചേർത്ത മുഖപ്രസംഗത്തിൽ പുലിക്കുന്നേൽ വ്യക്തമാക്കി
1983-ൽ മലയാളഭാഷയിൽ ഒരു സമ്പൂർണ്ണ 'എക്യൂമെനിക്കൽ' ബൈബിളിന്റെ പ്രസിദ്ധീകരണത്തിന് ഇദ്ദേഹം മുൻകൈയ്യെടുത്തു. ആ സംരംഭത്തിന്റെ ഓർഗനൈസിങ്ങ് എഡിറ്ററായിരുന്നു പുലിക്കുന്നേൽ.
വിവാദം
ജോസഫ് പുലിക്കുന്നേലിന്റെ നേതൃത്വത്തിലുള്ള ചില സന്നദ്ധസംഘടനകളിൽ വിദേശസഹായത്തിന്റെ വൻ തോതിലുള്ള തിരിമറി നടന്നതായി ആരോപണമുണ്ട്. ഇതേക്കുറിച്ച് സംസ്ഥാന രഹസ്യാന്വേഷണ മേധാവി അന്വേഷണത്തിന് ഉത്തരവിട്ടിരുന്നു എന്ന അവകാശവാദം 2012-ൽ വാർത്തയായിരുന്നു. ഈ സ്ഥാപനങ്ങളിൽ ലൈംഗിക അതിക്രമങ്ങൾ പോലും നടന്നതായി ആരോപിക്കുന്ന സുപ്രീം കോടതി അഭിഭാഷകൻ വിൻസെന്റ് പാനിക്കുളങ്ങര, കൂടുതൽ അന്വേഷണം വേണമെന്ന് ആവശ്യപ്പെട്ടിരുന്നു.
പുറത്തേക്കുള്ള കണ്ണികൾ
വർഗ്ഗം:പത്രാധിപർ വർഗ്ഗം:പാലായിൽ നിന്നുള്ള വ്യക്തികൾ
2023-ൽ പുറത്തിറങ്ങിയ മലയാളചലച്ചിത്രങ്ങളുടെ പട്ടിക
അവലംബങ്ങൾ
വർഗ്ഗം:മലയാളചലച്ചിത്രങ്ങളുമായി ബന്ധപ്പെട്ട പട്ടികകൾ വർഗ്ഗം:2023-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മലയാളചലച്ചിത്രങ്ങൾ വർഷം അനുസരിച്ച്
ഉറുഗ്വേ ദേശീയ ഫുട്ബോൾ ടീം
അന്താരാഷ്ട്ര തലത്തിലും അസോസിയേഷൻ തലത്തിലും ഉറുഗ്വേയെ പ്രധിനിധാനം ചെയ്യുന്ന ടീമാണ് ഉറുഗ്വേ ദേശീയ ഫുട്ബോൾ ടീം.
അവലംബം
വർഗ്ഗം:തെക്കേ അമേരിക്കയിലെ ദേശീയ ഫുട്ബോൾ ടീമുകൾ വർഗ്ഗം:ഉറുഗ്വേ
ലോക്‌സഭാ തെരഞ്ഞെടുപ്പ്, 2019 (കേരളം)
പതിനേഴാം ലോക്‌സഭാ തിരഞ്ഞെടുപ്പിൽ കേരളത്തിലെ ഇരുപത് മണ്ഡലങ്ങളിലേക്കുള്ള തെരഞ്ഞെടുപ്പ്  2019 ഏപ്രിൽ 23 ന് നടന്നു. മെയ് 23 - ന് വോട്ട് എണ്ണി ഫലം പ്രഖ്യാപിച്ചു. 2,54,08,711 വോട്ടർമാർ ഉണ്ടായിരുന്നു. ഇതിൽ  1,22,97,403 പേർ പുരുഷന്മാരും 1,31,11,189  പേർ സ്ത്രീകളും ,119 മൂന്നാം ലിംഗക്കാരും ആയിരുന്നു.
രാഷ്ട്രീയ സഖ്യങ്ങൾ
പകരം=ലോക്‌സഭ തെരഞ്ഞെടുപ്പു നടക്കുന്ന് 7 ഘട്ടങ്ങൾ|ലഘുചിത്രം|360px| ലോക്‌സഭ തെരഞ്ഞെടുപ്പു നടക്കുന്ന് 7 ഘട്ടങ്ങൾ
പുറം കണ്ണികൾ
വർഗ്ഗം:ഇന്ത്യയിലെ തിരഞ്ഞെടുപ്പുകൾ വർഗ്ഗം:കേരളത്തിലെ തിരഞ്ഞെടുപ്പ് വർഗ്ഗം:2019
ആറ്റുകനല
തെക്കേ ഇന്ത്യയിലും ശ്രീലങ്കയിലും കാണുന്ന ഒരു കുറ്റിച്ചെടിയാണ് ആറ്റുകനല. . 300 മീറ്റർ വരെ ഉയരമുള്ള നിത്യഹരിതവനങ്ങളിലെ അരുവികളുടെ തീരങ്ങളിൽ കണ്ടുവരുന്നു.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎
കൂരാച്ചുണ്ട് ഗ്രാമപഞ്ചായത്ത്
കോഴിക്കോട് ജില്ല ജില്ലയിലെ കൊയിലാണ്ടി താലൂക്കിൽ ബാലുശ്ശേരി ബ്ളോക്ക് പഞ്ചായത്ത് പരിധിയിൽ കൂരാച്ചുണ്ട്, കായണ്ണ, കാന്തലാട്, ചക്കിട്ടപ്പാറ എന്നീ വില്ലേജുകൾ ഉൾപ്പെടുന്ന ഗ്രാമപഞ്ചായത്താണ് 72.74 ചതുരശ്ര കിലോമീറ്റർ വിസ്തീർണ്ണമുള്ള കൂരാച്ചുണ്ട് ഗ്രാമപഞ്ചായത്ത്.
വാർഡുകൾ
13
സ്ഥിതിവിവരക്കണക്കുകൾ
വാർഡ് 13
അവലംബം
വർഗ്ഗം:കോഴിക്കോട് ജില്ലയിലെ ഗ്രാമപഞ്ചായത്തുകൾ
സാഹിതീകൗതുകം
കുറ്റിപ്പുഴ ക്യഷ്ണപിള്ളയുടെ ലേഖന സമാഹാരമാണു് സാഹിതീകൗതുകം. ആദ്യപതിപ്പു് 1965ൽ നാഷണൽ ബുക്ക്സ്റ്റാൾ പുറത്തിറക്കി. കുറ്റിപ്പുഴയുടെ നിരീക്ഷണപാടവവും അഭിപ്രായ ധീരതയും പ്രകടമാക്കുന്ന എട്ടുലേഖനങ്ങൾ ഈ ക്യതിയിലുണ്ടു്. മഹാകവി കുഞ്ഞിക്കുട്ടൻ തമ്പുരാനെ പരിചയപ്പെടുത്തുന്നതാണു് ആദ്യ ലേഖനം. തമ്പുരാന്റെ ജീവിതത്തിലേയ്ക്കും സാഹിത്യസംഭാവനകളീലേയ്ക്കും ഈലേഖനം വെളിച്ചം വീശുന്നു. വള്ളത്തോൾ നാരായണമേനോന്റെ കാവ്യലോകമാണ് ‘വള്ളത്തോൾ’ എന്ന അടുത്ത ലേഖനത്തിൽ അവതരിപ്പിക്കുന്നതു്. കണ്ണശ്ശകവികളിൽ പ്രമുഖനായ മാധവപ്പണിക്കരുടെ ഭഗവദ്ഗീതയുടെ വ്യാഖ്യാനമാണു് മൂന്നാമത്തെ ലേഖനം. ഭാരതീയ സാഹിത്യചിന്തയാണു് ‘ഭാരതീയ സാഹിത്യം’ എന്ന പേരിലുള്ള അടുത്ത ലേഖനം. വള്ളത്തോളിന്റെ രണ്ടു കവിതകൾ തുടർന്നു പരിചയപ്പെടുത്തുന്നു. ടാഗൂർ മലയാളത്തിൽ എന്ന ലേഖനവും ടാഗൂരിന്റെ ‘സന്ന്യാസി‘, ‘ടാഗൂർ സുത്രങ്ങൾ‘ എന്നിവയുടെ വിവർത്തനവുമാണ് തുടർന്നുള്ളവ. സാഹിത്യപ്രേമികൾക്കും സാഹിത്യവിദ്യാർത്ഥികൾക്കും വളരെപ്രയോജനപ്പെടുന്ന ഒരു ഗ്രന്ഥമാണിത്.
അവലംബം
വർഗ്ഗം:മലയാള ഉപന്യാസ സമാഹാരങ്ങൾ
ഉയിർപ്പുകാലം
പൗരസ്ത്യ സുറിയാനി ആചാരക്രമം പ്രകാരം ഉയിർപ്പ് ഞായർ മുതൽ പന്തകുസ്ത തിരുനാൾ വരെയുള്ള ഏഴ് ആഴ്ചകളാണ് ഉയിർപ്പുകാലം അഥവാ ക്യംതാക്കാലം എന്ന് അറിയപ്പെടുന്നത്. ക്രൈസ്തവ മത വിശ്വാസത്തിന്റെ മർമ്മമായ യേശുവിന്റെ പുനരുൽത്ഥാനം, പാപത്തിന്റെയും മരണത്തിന്റെയും മേൽ യേശു വരിച്ച വിജയം, കുരിശ് രക്ഷയുടെയും മഹത്ത്വത്തിന്റെയും അടയാളമായി ഉയർത്തപ്പെടുന്നത്, ഈശോയുടെ ഉയിർപ്പ് നിത്യരക്ഷയുടെ അച്ചാരമായി മാറുന്നത് തുടങ്ങിയവയാണ് ഈ കാലത്തിലെ പ്രധാന ചിന്തകൾ. സകല വിശുദ്ധരുടെ ദിവസം, മാർ തോമ്മാശ്ലീഹായുടെ വിശ്വാസപ്രഖ്യാപനം, മാർ അദ്ദായി, മിശിഹായുടെ സ്വർഗ്ഗാരോഹണം എന്നിവയാണ് ഈ കാലഘട്ടത്തിലെ പ്രധാന തിരുനാളുകൾ. ലത്തീൻ റീത്തിലെ പെസഹാക്കാലം ഇതിനോട് ചേർന്നാണ് ആചരിക്കുന്നത്.
ഉയിർപ്പുതിരുന്നാൾ
ഉയിർപ്പുകാലം ആദ്യഞായർ അഥവാ ദുഃഖവെള്ളി കഴിഞ്ഞുവരുന്ന ഞായറാഴ്ചയാണ് ഉയിർപ്പുതിരുന്നാൾ അഥവാ ഈസ്റ്റർ. യേശു ക്രിസ്തുവിന്റെ പുനരുത്ഥാനത്തിന്റെ ഓർമ്മ കൊണ്ടാടുന്ന ദിനമാണ്‌ ഈസ്റ്റർ. ഈ ദിവസത്തിൽ ആദിമ പൗരസ്ത്യ സഭകളിലെ വിശ്വാസികൾ പരസ്പരം ഉപചാരം കൈമാറിയിരുന്നത് ഒരു വിശ്വാസപ്രഖ്യാപനത്തിലൂടെയാണ്. 'ക്രിസ്തു ഉയിർത്തെഴുന്നേറ്റു' എന്നൊരാൾ പറയുമ്പോൾ 'സത്യം സത്യമായ് അവിടുന്ന് ഉയിർത്തെഴുന്നേറ്റിരിക്കുന്നു' എന്ന് മറ്റേയാൾ പ്രതിവചിക്കുമായിരുന്നു. സീറോ മലബാർ സഭകയിൽ ഇപ്പോഴും ഈസ്റ്ററിനെ ഉയിർപ്പ് പെരുന്നാൾ എന്നർത്ഥമുള്ള ക്യംതാ പെരുന്നാൾ എന്ന് വിളിക്കുന്ന പഴയ പതിവും നിലനിൽക്കുന്നു.
ആഴ്ചകളുടെ ആഴ്ച
ഉയിർപ്പുകാലത്തെ ആദ്യത്തെ ആഴ്ചയെ ആഴ്ചകളുടെ ആഴ്ച എന്നാണ് വിളിക്കുന്നത്. സഭാവത്സരത്തിന്റെ തന്നെ കേന്ദ്രബിന്ദുവായിട്ടാണ് ഈ ആഴ്ചയെ കണക്കാക്കുന്നത്.
പുതുഞായർ - തോമാസ് ശ്ലീഹായുടെ വിശ്വാസപ്രഖ്യാപനം
ഈസ്റ്റർ ഞായർ കഴിഞ്ഞു വരുന്ന ഞായറാഴ്ച അഥവാ ഉയിർപ്പുകാലം രണ്ടാം ഞായർ പുതുഞായർ എന്നാണ് അറിയപ്പെടുന്നത്. ആദിമസഭയിൽ പുതിയതായി ക്രൈസ്തവമതം സ്വീകരിച്ചവർക്ക് ജ്ഞാനസ്നാനം നൽകിയിരുന്നത് ഉയിർപ്പ് ഞായറാഴ്ചയായിരുന്നു. ഇവരെ പുതുക്രിസ്ത്യാനികൾ എന്നാണ് വിളിച്ചിരുന്നത്. ജ്ഞാനസ്നാനം എന്നത് ക്രൈസ്തവ വിശ്വാസപ്രകാരം പുതിയ ജീവിതത്തിന്റെ തുടക്കം ആയതിനാൽ ഉയിർപ്പു ഞായറിൽ ജ്ഞാനസ്നാനം സ്വീകരിച്ചവർക്ക് പിന്നീട് വരുന്ന  ഞായർ  പുതുഞായർ ആണ്.
ആഗോളക്രൈസ്തവ സഭ ഈ ദിനത്തിൽ വി. തോമസ്‌ ശ്ലീഹായുടെ വിശ്വാസപ്രഖ്യാപനമാണ് അനുസ്മരിക്കുന്നത്. ആയതിനാൽ മാർത്തോമാ ക്രിസ്ത്യാനികളെ സംബന്ധിച്ചിടത്തോളം വളരെ പ്രധാനപ്പെട്ട ദിനമാണ് പുതുഞായർ.
സകല വിശുദ്ധരുടെ ദിനം
ഉയിർപ്പുകാലം ഒന്നാം ആഴ്ചയിലെ വെള്ളിയാഴ്ചയാണ് സീറോ മലബാർ സഭ സകലവിശുദ്ധരുടെ ദിനമായി ആചരിക്കുന്നത്. പാശ്ചാത്യ-ലത്തീൻ റീത്തിൽ ഉള്ള സഭകളാകട്ടെ നവംബർ ഒന്നാം തിയതിയാണ് സകലവിശുദ്ധരുടെ ദിനം ആചരിക്കുന്നത്.